text:
tre år efter, at denne protokol er trådt i kraft for den pågældende part, effektiv kontrol af al fremstilling af og alle transaktioner vedrørende tobak og tobaksvarer i toldfrie områder ved anvendelse af alle de relevante foranstaltninger, der er fastsat i protokollen.
 2. Desuden forbydes det at sammenblande tobaksvarer med andre varer i den enkelte container eller nogen anden lignende transportenhed på tidspunktet for udførsel fra det toldfrie område.
 3. Hver part indfører og anvender i overensstemmelse med national ret kontrol- og verifikationsforanstaltninger vedrørende international transit og omladning på partens område af tobaksvarer og fremstillingsudstyr i overensstemmelse med bestemmelserne i denne protokol med henblik på at forebygge ulovlig handel med sådanne varer.
 Artikel 13
 Toldfrit salg
 1. Hver part gennemfører effektive foranstaltninger, der lader eventuelt toldfrit salg være omfattet af alle relevante bestemmelser i denne protokol under hensyntagen til artikel 6 i WHO's rammekonvention om tobakskontrol.
 2. Senest fem år efter denne protokols ikrafttræden sikrer partsmødet, at der foretages en undersøgelse af omfanget af den ulovlige handel med tobaksvarer i forbindelse med toldfrit salg af sådanne varer. På grundlag af denne undersøgelse overvejer partsmødet at træffe passende yderligere foranstaltninger.
 DEL IV
 LOVOVERTRÆDELSER
 Artikel 14
 Retsstridige handlinger, herunder strafbare handlinger
 1. Med forbehold af de grundlæggende principper i national ret vedtager hver part de lovgivningsmæssige og andre foranstaltninger, som er nødvendige til at definere samtlige følgende handlinger som retsstridige i henhold til national ret:
 a)
 fremstilling, engrossalg, salg via mellemhandler, salg, transport, distribution, oplagring, forsendelse, import og eksport af tobak, tobaksvarer eller fremstillingsudstyr i strid med bestemmelserne i denne protokol
 b)
 i)
 fremstilling, engrossalg, salg via mellemhandler, salg, transport, distribution, oplagring, forsendelse, import og eksport af tobak, tobaksvarer eller fremstillingsudstyr uden at betale skyldig told, skatter og andre afgifter, eller uden at tobakken, tobaksvarerne eller fremstillingsudstyret er forsynet med de gældende stempelmærker, den gældende entydige id-mærkning eller andre krævede mærker eller mærkater
 ii)
 smugling eller forsøg på smugling af tobak, tobaksvarer eller fremstillingsudstyr, der ikke er omfattet af litra b), nr. i)
 c)
 i)
 enhver anden form for ulovlig fremstilling af tobak, tobaksvarer eller fremstillingsudstyr eller tobakspakninger, hvis stempelmærker, entydige id-mærkning eller andre krævede mærker eller mærkater er forfalskede
 ii)
 engrossalg, salg via mellemhandler, salg, transport, distribution, oplagring, forsendelse, import og eksport af ulovligt fremstillet tobak, ulovlige tobaksvarer, varer, hvis stempelmærker og/eller andre krævede mærker eller mærkater er forfalskede, og ulovligt fremstillingsudstyr
 d)
 blanding af tobaksvarer med andre varer, mens varerne bevæger sig gennem forsyningskæden, med det formål at skjule eller sløre tobaksvarerne
 e)
 sammenblanding af tobaksvarer med andre varer i strid med denne protokols artikel 12, stk. 2
 f)
 anvendelse af internettet, telekommunikation eller anden ny teknologi til salg af tobaksvarer i strid med denne protokol
 g)
 en i henhold til artikel 6 autoriseret persons erhvervelse af tobak, tobaksvarer eller fremstillingsudstyr fra en person, som burde have autorisation i henhold til artikel 6, men ikke har det
 h)
 obstruktion over for tjenestemænd eller bemyndigede medarbejdere, der varetager deres opgaver vedrørende forebyggelse, forhindring, afsløring, efterforskning eller eliminering af ulovlig handel med


text:
tobak, tobaksvarer eller fremstillingsudstyr
 i)
 i)
 fremsættelse af erklæringer om faktiske forhold, som er falske, vildledende eller ufuldstændige, eller undladelse af at meddele de nødvendige oplysninger til tjenestemænd eller bemyndigede medarbejdere, der varetager deres opgaver vedrørende forebyggelse, forhindring, afsløring, efterforskning eller eliminering af ulovlig handel med tobak, tobaksvarer eller fremstillingsudstyr, medmindre det strider mod retten til ikke at afgive erklæringer, der er belastende for den, som fremsætter dem
 ii)
 fejlagtige angivelser på officielle formularer med hensyn til beskrivelse, mængde eller værdi af tobak, tobaksvarer eller fremstillingsudstyr eller andre oplysninger, der er anført i denne protokol, med henblik på at:
 a)
 unddrage sig betaling af skyldig told, skatter eller andre afgifter eller
 b)
 skade kontrolforanstaltninger, der har til formål at forebygge, forhindre, afsløre, efterforske eller eliminere ulovlig handel med tobak, tobaksvarer eller fremstillingsudstyr
 iii)
 undladelse af at oprette eller føre de registre, der er omfattet af denne protokol, eller falsk registerføring og
 j)
 hvidvaskning af udbyttet fra de retsstridige handlinger, der i stk. 2 er defineret som strafbare handlinger.
 2. Med forbehold af de grundlæggende principper i national ret definerer hver part, hvilke af de retsstridige handlinger, der er omhandlet i stk. 1, eller andre handlinger i forbindelse med ulovlig handel med tobak, tobaksvarer eller fremstillingsudstyr i strid med bestemmelserne i denne protokol der udgør strafbare handlinger, og vedtager de lovgivningsmæssige og andre foranstaltninger, der er nødvendige til at give denne definition retsvirkning.
 3. Hver part meddeleler sekretariatet for denne protokol, hvilke af de retsstridige handlinger i stk. 1 og 2 parten i henhold til stk. 2 har defineret som strafbare handlinger, og tilsender sekretariatet kopier af eller en beskrivelse af de af partens love, hvorved stk. 2 gives retsvirkning, og af enhver senere ændring af sådanne love.
 4. Med henblik på at øge det internationale samarbejde om bekæmpelse af strafbare handlinger i forbindelse med ulovlig handel med tobak, tobaksvarer og fremstillingsudstyr opfordres parterne til at revidere deres nationale lovgivning vedrørende hvidvaskning af penge, gensidig retlig bistand og udlevering under hensyntagen til de relevante internationale konventioner, som de er part i, således at det sikres, at denne protokol håndhæves effektivt.
 Artikel 15
 Juridiske personers ansvar
 1. Hver part vedtager i overensstemmelse med sine retsprincipper foranstaltninger, som er nødvendige til at fastlægge juridiske personers ansvar for retsstridige handlinger, herunder handlinger, som i denne protokols artikel 14 er defineret som strafbare.
 2. Med forbehold af de enkelte parters retsprincipper kan juridiske personers ansvar være strafferetligt, civilretligt eller administrativt.
 3. Et sådant ansvar berører ikke det ansvar, som påhviler fysiske personer, der har medvirket ved handlinger, som i nationale love og bestemmelser eller denne protokols artikel 14 er defineret som retsstridige eller strafbare.
 Artikel 16
 Retsforfølgning og sanktioner
 1. Hver part vedtager i overensstemmelse med national ret foranstaltninger, der er nødvendige til at sikre, at fysiske og juridiske personer, der drages til ansvar for retsstridige handlinger, herunder handlinger, som i artikel 14 er defineret som strafbare, er underlagt effektive, forholdsmæssige og afskrækkende strafferetlige eller civilretlige sanktioner, herunder økonomiske sanktioner.
 2. Hver part bestræber sig

type: contracts

jurisdiction: EU


text:
på at sikre, at skønsmæssige beføjelser i henhold til national ret i forbindelse med retsforfølgning af personer for retsstridige handlinger, herunder handlinger, som i artikel 14 er defineret som strafbare, udøves således, at retshåndhævelsen gøres så effektiv som muligt i forbindelse med retsstridige handlinger, herunder strafbare handlinger, og under hensyntagen til nødvendigheden af at afskrække fra begåelse af sådanne retsstridige handlinger, herunder strafbare handlinger.
 3. Intet i denne protokol anfægter det princip, at definitionen af retsstridige handlinger, herunder strafbare handlinger, i protokollen og gældende retlige forsvarsmidler eller andre retsprincipper, der regulerer spørgsmålet om, hvorvidt handlinger er lovlige, er forbeholdt en parts nationale ret, og at sådanne retsstridige handlinger, herunder strafbare handlinger, skal retsforfølges og sanktioneres i overensstemmelse med den pågældende nationale ret.
 Artikel 17
 Efterbetaling i forbindelse med beslaglæggelse
 Parterne bør i overensstemmelse med national ret overveje at vedtage lovgivningsmæssige og andre foranstaltninger, som er nødvendige til at bemyndige de kompetente myndigheder til at opkræve et beløb svarende til de tabte skatter og toldafgifter fra producenten, fabrikanten, distributøren, importøren eller eksportøren af beslaglagt tobak, tobaksvarer og/eller fremstillingsudstyr.
 Artikel 18
 Bortskaffelse og destruktion
 Al konfiskeret tobak, tobaksvarer og fremstillingsudstyr skal destrueres, i videst muligt omfang på en miljøvenlig måde, eller bortskaffes i overensstemmelse med national ret.
 Artikel 19
 Særlige efterforskningsteknikker
 1. Såfremt de grundlæggende principper i det nationale retssystem åbner mulighed herfor, træffer hver part inden for mulighedernes rammer og på de betingelser, der er fastsat i national ret, nødvendige foranstaltninger til at tillade sine kompetente myndigheder at gøre passende brug af kontrollerede leverancer og, hvor det anses for hensigtsmæssigt, af andre særlige efterforskningsteknikker, f.eks. elektronisk eller andre former for overvågning og undercover-operationer, på sit område med henblik på effektiv bekæmpelse af ulovlig handel med tobak, tobaksvarer og fremstillingsudstyr.
 2. Med henblik på efterforskning af handlinger, der i artikel 14 er defineret som strafbare, opfordres parterne til om nødvendigt at indgå passende bilaterale eller multilaterale aftaler eller ordninger om brug af de teknikker, der er omhandlet i stk. 1, i forbindelse med internationalt samarbejde.
 3. Hvis der ikke indgås en aftale eller ordning, jf. stk. 2, træffes der afgørelse om anvendelse af sådanne særlige efterforskningsteknikker på internationalt plan fra sag til sag og om nødvendigt under hensyntagen til finansielle ordninger og aftaler om de berørte parters udøvelse af jurisdiktionskompetence.
 4. Parterne anerkender vigtigheden af og behovet for internationalt samarbejde og bistand på dette område og samarbejder med hinanden og med internationale organisationer om at udvikle kapacitet til at nå målene i denne artikel.
 DEL V
 INTERNATIONALT SAMARBEJDE
 Artikel 20
 Generel udveksling af oplysninger
 1. For at nå denne protokols mål indberetter parterne som led i indberetningsredskabet i WHO's rammekonvention om tobakskontrol relevante oplysninger med forbehold af national ret og efter omstændighederne, bl.a.:
 a)
 i sammenfattet form: detaljerede oplysninger om beslaglæggelse af tobak, tobaksvarer og fremstillingsudstyr, mængde, værdi af det beslaglagte, varebeskrivelser, fremstillingsdatoer og -steder samt unddragne skatter
 b)
 import, eksport, transit, skattebelagt og toldfrit salg og mængde eller værdi af tobaksfremstilling, tobaksvarer og fremstillingsudstyr
 c)
 tendenser, tilsløringsmetoder og modus operandi inden


text:
for ulovlig handel med tobak, tobaksvarer og fremstillingsudstyr og
 d)
 andre relevante oplysninger, som parterne måtte blive enige om.
 2. Parterne samarbejder med hinanden og med kompetente internationale organisationer om opbygning af parternes kapacitet til indsamling og udveksling af oplysninger.
 3. Medlemsstaterne anser de nævnte oplysninger for fortrolige og udelukkende til parternes brug, medmindre den part, der overfører dem, angiver andet.
 Artikel 21
 Udveksling af retshåndhævelsesoplysninger
 1. Med forbehold af national ret og internationale aftaler, der måtte være gældende, og hvis det er relevant, udveksler parterne på eget initiativ eller på anmodning af en part, som behørigt begrunder, at sådanne oplysninger er nødvendige til at afsløre eller efterforske ulovlig handel med tobak, tobaksvarer eller fremstillingsudstyr, følgende oplysninger:
 a)
 registreringer af autorisationer af berørte fysiske og juridiske personer
 b)
 oplysninger til identifikation, overvågning og retsforfølgning af fysiske eller juridiske personer, der medvirker ved ulovlig handel med tobak, tobaksvarer eller fremstillingsudstyr
 c)
 registreringer af efterforskning og retsforfølgning
 d)
 registreringer af betaling for import, eksport eller toldfrit salg af tobak, tobaksvarer eller fremstillingsudstyr og
 e)
 detaljerede oplysninger om beslaglæggelse af tobak, tobaksvarer eller fremstillingsudstyr (herunder i givet fald sagsreferenceoplysninger, mængde, det beslaglagtes værdi, varebeskrivelse, involverede enheder og fremstillingsdato og -sted) og modus operandi (herunder transportmidler, tilsløring, rutevalg og afsløring).
 2. Oplysninger, som modtages fra parter i henhold til denne artikel, må udelukkende anvendes til at nå denne protokols mål. Parterne kan fastsætte, at sådanne oplysninger ikke må videregives uden samtykke fra den part, som afgav oplysningerne.
 Artikel 22
 Udveksling af oplysninger: fortrolighed og beskyttelse af oplysninger
 1. Hver part udpeger de kompetente nationale myndigheder, som de oplysninger, der er omhandlet i artikel 20, 21 og 24, skal meddeles til, og giver parterne meddelelse herom gennem konventionens sekretariat.
 2. Udveksling af oplysninger i henhold til denne protokol skal ske med forbehold af nationale retsforskrifter vedrørende fortrolighed og privatlivets fred. Parterne beskytter efter indbyrdes aftale alle fortrolige oplysninger, der udveksles.
 Artikel 23
 Bistand og samarbejde: uddannelse, teknisk bistand og samarbejde om videnskabelige, tekniske og teknologiske spørgsmål
 1. Parterne samarbejder efter indbyrdes aftale med hinanden og/eller gennem kompetente internationale og regionale organisationer om at levere uddannelse, teknisk bistand og samarbejde om videnskabelige, tekniske og teknologiske spørgsmål for at nå denne protokols mål. Bistanden kan omfatte overførsel af ekspertise eller egnet teknologi inden for informationsindsamling, retshåndhævelse, følge og sporing, informationsstyring, beskyttelse af personoplysninger, forbud, elektronisk overvågning, kriminalteknisk analyse, gensidig retlig bistand og udlevering.
 2. Parterne kan efter omstændighederne indgå bilaterale, multilaterale eller andre aftaler eller ordninger med henblik på at fremme uddannelse, teknisk bistand og samarbejde om videnskabelige, tekniske og teknologiske spørgsmål under hensyntagen til de behov, som parter, der er udviklingslande eller lande med overgangsøkonomi, har.
 3. Parterne samarbejder efter omstændighederne om at udvikle og undersøge muligheder for at fastslå beslaglagt tobaks og beslaglagte tobaksvarers præcise geografiske oprindelse.
 Artikel 24
 Bistand og samarbejde: efterforskning og retsforfølgning af strafbare handlinger
 1. Parterne træffer i overensstemmelse med national ret og efter omstændighederne alle nødvendige foranstaltninger til at styrke samarbejdet gennem multilaterale, regionale eller bilaterale ordninger for forebyggelse, afsløring,


text:
efterforskning, retsforfølgning og straf af fysiske og juridiske personer, der medvirker ved ulovlig handel med tobak, tobaksvarer eller fremstillingsudstyr.
 2. Hver part sikrer, at de administrative, regulerende, retshåndhævende og andre myndigheder, der har til opgave at bekæmpe ulovlig handel med tobak, tobaksvarer eller fremstillingsudstyr (herunder, såfremt national ret tillader det, de retlige myndigheder), samarbejder og udveksler relevante oplysninger på nationalt og internationalt plan på de betingelser, der er fastsat i national ret.
 Artikel 25
 Beskyttelse af suverænitet
 1. Parterne varetager deres forpligtelser i henhold til denne protokol på en måde, der er forenelig med principperne om staternes suveræne ligestilling og territoriale integritet samt princippet om ikkeindblanding i andre staters indre anliggender.
 2. Intet i denne protokol giver en part ret til på en anden stats område at udøve jurisdiktionskompetence og varetage funktioner, som udelukkende er forbeholdt den anden stats myndigheder i henhold til dens nationale ret.
 Artikel 26
 Jurisdiktionskompetence
 1. Hver part træffer de foranstaltninger, der er nødvendige for at fastlægge dens jurisdiktionskompetence med hensyn til handlinger, der i artikel 14 er defineret som strafbare, når:
 a)
 handlingen begås på den pågældende parts område, eller
 b)
 handlingen begås om bord på et fartøj, som sejler under partens flag, eller et luftfartøj, der er indregistreret i henhold til partens lovgivning på det tidspunkt, hvor lovovertrædelsen begås.
 2. Med forbehold af artikel 25 kan en part også fastlægge sin jurisdiktionskompetence med hensyn til sådanne strafbare handlinger, når:
 a)
 handlingen begås mod den pågældende part
 b)
 handlingen begås af en statsborger i den pågældende part eller af en statsløs person, som har bopæl på dens område, eller
 c)
 handlingen er en af dem, der er defineret i henhold til artikel 14, og begås uden for partens område med henblik på at begå en handling, der er omfattet af artikel 14, på dens område.
 3. I forbindelse med artikel 30 vedtager hver part de foranstaltninger, der er nødvendige for at fastlægge sin jurisdiktionskompetence med hensyn til handlinger, der i artikel 14 er defineret som strafbare, når den påståede lovovertræder befinder sig på partens område, og parten ikke udleverer den pågældende alene af den grund, at personen er statsborger i parten.
 4. Hver part kan ligeledes træffe de foranstaltninger, som er nødvendige for at fastlægge sin jurisdiktionskompetence med hensyn til handlinger, der i artikel 14 er defineret som strafbare, når den påståede lovovertræder befinder sig på partens område, og parten ikke udleverer den pågældende.
 5. Hvis en part, der udøver sin jurisdiktionskompetence i henhold til stk. 1 eller 2, har modtaget meddelelse om eller på anden vis har erfaret, at en eller flere af de øvrige parter foretager efterforskning, indleder retsforfølgning eller rejser straffesag vedrørende samme handling, rådfører de pågældende parters kompetente myndigheder sig i givet fald med hinanden med henblik på at koordinere deres indsats.
 6. Uden at det berører normer i den almindelige folkeret, udelukker denne protokol ikke udøvelse af strafferetlig jurisdiktionskompetence, der er fastsat af en part i medfør af dens nationale ret.
 Artikel 27
 Samarbejde om retshåndhævelse
 1. Hver part vedtager


text:
i overensstemmelse med sine nationale retlige og administrative systemer effektive foranstaltninger med henblik på:
 a)
 at forbedre og om nødvendigt etablere kommunikationskanaler mellem de kompetente myndigheder, organer og tjenester for at lette sikker og hurtig udveksling af oplysninger vedrørende alle aspekter af handlinger, der i artikel 14 er defineret som strafbare
 b)
 at sikre effektivt samarbejde mellem de kompetente myndigheder, organer, toldmyndigheder, politi og andre retshåndhævende myndigheder
 c)
 at samarbejde med andre parter om efterforskning af specifikke sager vedrørende handlinger, der er strafbare i henhold til artikel 14, for så vidt angår:
 i)
 identitet, færden og aktiviteter for personer, der er mistænkt for at medvirke ved sådanne strafbare handlinger, og oplysninger om, hvor andre berørte personer befinder sig
 ii)
 bevægelser af udbyttet fra kriminalitet og formuegoder, der stammer fra sådanne strafbare handlinger, og
 iii)
 flytning af formuegoder, udstyr eller andre hjælpemidler, der anvendes til eller er beregnet til begåelse af sådanne strafbare handlinger
 d)
 i påkommende tilfælde at tilvejebringe nødvendige emner eller mængder af stoffer til analyse- eller efterforskningsformål
 e)
 at lette effektiv koordination mellem partens kompetente myndigheder, organer og tjenester og fremme udveksling af personale og andre eksperter, herunder, under forudsætning af bilaterale aftaler eller ordninger mellem de berørte parter, udstationering af forbindelsesofficerer
 f)
 at udveksle relevante oplysninger med andre parter om specifikke midler og metoder, som fysiske eller juridiske personer benytter sig af, når de begår de pågældende strafbare handlinger, herunder efter omstændighederne ruter og transportmidler og anvendelse af falsk identitet, forvanskede elle falske dokumenter eller andre midler til sløring af deres aktiviteter og
 g)
 at udveksle relevante oplysninger og koordinere administrative og andre foranstaltninger, som efter omstændighederne træffes med det formål på et tidligt tidspunkt at afdække handlinger, som i henhold til artikel 14 er strafbare.
 2. Med henblik på at give denne protokol retsvirkning overvejer parterne at indgå bilaterale eller multilaterale aftaler eller ordninger om direkte samarbejde mellem deres retshåndhævende myndigheder og, hvis sådanne aftaler eller ordninger allerede findes, at ændre dem i overensstemmelse hermed. Hvis der ikke indgås sådanne aftaler eller ordninger mellem de berørte parter, kan parterne overveje at anvende denne protokol som grundlag for gensidigt retshåndhævelsessamarbejde om de lovovertrædelser, der er omfattet af protokollen. Parterne gør efter omstændighederne fuld brug af aftaler og ordninger, herunder med internationale eller regionale organisationer, for at øge samarbejdet mellem deres retshåndhævende myndigheder.
 3. Parterne bestræber sig på inden for mulighedernes rammer at gribe ind over for international ulovlig handel med tobaksvarer, der begås ved hjælp af moderne teknologi.
 Artikel 28
 Gensidig administrativ bistand
 Parterne stiller i overensstemmelse med deres nationale retlige og administrative systemer enten på anmodning eller på eget initiativ oplysninger til rådighed for hinanden med henblik på at sikre korrekt anvendelse af toldlovgivningen og anden relevant lovgivning i forbindelse med forebyggelse, afsløring, efterforskning, retsforfølgning og bekæmpelse af ulovlig handel med tobak, tobaksvarer eller fremstillingsudstyr. Parterne anser de nævnte oplysninger for fortrolige og kun tilgængelige for en begrænset kreds, medmindre den part, der videregiver dem, angiver andet. Oplysningerne kan omfatte:
 a)
 nye toldteknikker og andre retshåndhævelsesteknikker,


text:
der har vist sig effektive
 b)
 nye tendenser, midler og metoder i forbindelse med medvirken ved ulovlig handel med tobak, tobaksvarer eller fremstillingsudstyr
 c)
 varer, som vides at være genstand for ulovlig handel med tobak, tobaksvarer eller fremstillingsudstyr, og beskrivelse, pakning, transport og lagring samt de metoder, der er anvendt i forbindelse med varerne
 d)
 fysiske eller juridiske personer, der vides at have begået eller deltaget i begåelsen af en handling, som i artikel 14 er defineret som strafbar, og
 e)
 andre oplysninger, der kan være de udpegede organer til hjælp ved risikovurdering med henblik på kontrol eller andre håndhævelsesformål.
 Artikel 29
 Gensidig retlig bistand
 1. Parterne yder i videst muligt omfang hinanden gensidig retlig bistand ved efterforskning, retsforfølgning og retssager i forbindelse med handlinger, som i artikel 14 er defineret som strafbare.
 2. Gensidig retlig bistand ydes i videst muligt omfang i henhold til den anmodede parts relevante love, traktater, aftaler og ordninger vedrørende efterforskning, retsforfølgning og retssager i forbindelse med strafbare lovovertrædelser, som juridiske personer kan drages til ansvar for i den anmodende part i henhold til denne protokols artikel 15.
 3. Der kan anmodes om gensidig retlig bistand i henhold til denne artikel til følgende formål:
 a)
 optagelse af vidneudsagn eller indhentelse af udtalelser fra personer
 b)
 forkyndelse af juridiske dokumenter
 c)
 iværksættelse af ransagninger og beslaglæggelser samt indefrysning
 d)
 undersøgelse af genstande og steder
 e)
 tilvejebringelse af oplysninger, bevismidler og ekspertvurderinger
 f)
 tilvejebringelse af originaler eller bekræftede genparter af relevante dokumenter og registreringer, herunder offentlige registreringer og pengeinstituts-, finans-, selskabs- og forretningsregistreringer
 g)
 identificering eller opsporing af udbytte fra strafbare forhold, formuegoder, redskaber eller andre genstande, der kan tjene som bevis
 h)
 lettelse af frivilligt fremmøde af personer i den anmodende part og
 i)
 alle andre typer bistand, som ikke strider imod national ret i den anmodede part.
 4. Denne artikel berører ikke forpligtelser i henhold til nogen anden traktat, hverken bilateral eller multilateral, som helt eller delvis regulerer eller vil komme til at regulere gensidig retlig bistand.
 5. Stk. 6-24 finder på grundlag af gensidighed anvendelse på anmodninger, der fremsættes i medfør af denne artikel, såfremt de pågældende parter ikke er bundet af en traktat eller en mellemstatslig aftale vedrørende gensidig retlig bistand. Såfremt parterne er bundet af en sådan traktat eller mellemstatslig aftale, finder de tilsvarende bestemmelser i den pågældende traktat eller mellemstatslige aftale anvendelse, medmindre parterne i stedet aftaler at anvende stk. 6-24. Det anbefales kraftigt parterne at anvende disse stykker, hvis de letter samarbejdet.
 6. Parterne udpeger en central myndighed, der skal have ansvar for og bemyndigelse til at efterkomme anmodninger om gensidig retlig bistand eller til at videresende dem til de kompetente myndigheder med henblik på efterkommelse. Når en part har en særlig region eller et særligt område med et særskilt system for gensidig retlig bistand, kan den udpege en særskilt central myndighed til at have samme funktion i den pågældende region eller det pågældende område. De centrale myndigheder skal sikre hurtig og korrekt efterkommelse eller videresendelse af de anmodninger, som


text:
de modtager. Når den centrale myndighed videresender en anmodning til en kompetent myndighed, opfordrer den den kompetente myndighed til hurtig og korrekt efterkommelse af anmodningen. Hver part meddeler i forbindelse med tiltrædelsen, accepten, godkendelsen, den formelle bekræftelse eller ratificeringen af denne protokol chefen for konventionens sekretariat, hvilken central myndighed parten har udpeget med henblik herpå. Videresendelse af anmodninger om gensidig retlig bistand og eventuelle meddelelser i den anledning foretages mellem de centrale myndigheder, som parterne har udpeget. Dette krav berører ikke en parts ret til at foreskrive, at sådanne anmodninger og meddelelser skal stiles til parten ad diplomatiske kanaler og i hastesager, såfremt parterne er enige herom, via dertil egnede internationale organisationer, hvis det er muligt.
 7. Anmodninger fremsættes skriftligt eller om muligt ved hjælp af ethvert middel, som kan frembringe skriftlig dokumentation, på et sprog, der kan accepteres af den anmodede part, på vilkår, der tillader parten at fastslå ægtheden. Det eller de sprog, som den enkelte part kan acceptere, skal meddeles chefen for konventionens sekretariat ved tiltrædelsen, accepten, godkendelsen, den formelle bekræftelse eller ratificeringen af denne protokol. I hastesager, og såfremt parterne er enige herom, kan anmodninger fremsættes mundtligt, men skal straks bekræftes skriftligt.
 8. Anmodninger om gensidig retlig bistand skal indeholde:
 a)
 navnet på den myndighed, der fremsætter anmodningen
 b)
 genstanden for og arten af den efterforskning, retsforfølgning eller retssag, som anmodningen vedrører, samt navn på og virkeområdet for den myndighed, der varetager den pågældende efterforskning, retsforfølgning eller retssag
 c)
 et sammendrag af sagsomstændighederne, undtagen i tilfælde af anmodninger med henblik på forkyndelse af juridiske dokumenter
 d)
 en beskrivelse af den bistand, der anmodes om, og nærmere oplysninger om enhver særlig procedure, som den anmodende part ønsker fulgt
 e)
 om muligt identitet, opholdssted og nationalitet for enhver involveret person
 f)
 det formål, hvortil bevismateriale eller oplysninger ønskes indhentet, eller med henblik på hvilket andre skridt ønskes taget, og
 g)
 de bestemmelser i national ret, der er relevante for den strafbare handling, og straffen herfor.
 9. Den anmodede part kan anmode om yderligere oplysninger, når det skønnes nødvendigt for efterkommelsen af anmodningen i overensstemmelse med national ret, eller når dette kan lette en sådan efterkommelse.
 10. En anmodning skal efterkommes i overensstemmelse med den anmodede parts nationale ret og, i det omfang det ikke strider mod den anmodede parts nationale ret, og hvis det er muligt, i overensstemmelse med de procedurer, der er angivet i anmodningen.
 11. Den anmodende part må ikke videregive eller anvende oplysninger eller bevismateriale, der er tilstillet den af den anmodede part, til andre efterforskninger, retsforfølgninger eller retssager end dem, der er anført i anmodningen, uden den anmodede parts forudgående samtykke. Intet i dette stykke forhindrer den anmodende part i under en retssag at fremlægge oplysninger eller beviser, som beviser en tiltalts uskyld. I dette tilfælde underretter den anmodende part den anmodede part forud for fremlæggelsen og, hvis den anmodes herom, rådfører den sig med den anmodede part. Hvis forhåndsmeddelelse undtagelsesvis ikke er mulig, underretter den anmodende part straks den anmodede part om fremlæggelsen.


text:
12. Den anmodende part kan kræve, at den anmodede part behandler anmodningens omstændigheder og indhold fortroligt, undtagen i det omfang efterkommelse af anmodningen tilsiger andet. Hvis den anmodede part ikke kan opfylde kravet om fortrolighed, underretter den omgående den anmodende part herom.
 13. Hvor det er muligt, og i overensstemmelse med de grundlæggende principper i national ret gælder det, at når en person befinder sig på en parts område og skal afhøres som vidne eller ekspert af en anden parts retlige myndigheder, kan den første part på anmodning af den anden tillade, at afhøringen finder sted ved hjælp af videokonference, hvis det ikke er muligt eller ønskeligt for den pågældende person at give personligt fremmøde på den anmodende parts område. Parterne kan aftale, at afhøringen skal foretages af en af den anmodende parts retlige myndigheder og overværes af en af den anmodede parts retlige myndigheder.
 14. En anmodning om gensidig retlig bistand kan afslås,
 a)
 såfremt anmodningen ikke fremsættes i overensstemmelse med denne artikel
 b)
 såfremt den anmodede part finder, at efterkommelse af anmodningen vil kunne krænke dens suverænitet, sikkerhed, offentlige orden eller andre væsentlige interesser
 c)
 såfremt den anmodede parts myndigheder i medfør af national lovgivning ville være afskåret fra at udføre den handling, som der anmodes om, i forbindelse med enhver lignende lovovertrædelse, hvis denne havde været genstand for efterforskning, retsforfølgning eller retssag inden for deres egen jurisdiktion
 d)
 såfremt anmodningen vedrører en strafbar handling, for hvilken den maksimale straf i den anmodede part er under to års fængsel eller anden frihedsberøvelse, eller såfremt den anmodede part skønner, at ressourceforbruget ved at yde bistand ikke vil stå i et rimeligt forhold til den strafbare handlings grovhed, eller
 e)
 såfremt det ville stride imod den anmodede parts retssystem vedrørende gensidig retlig bistand at efterkomme anmodningen.
 15. Ethvert afslag på gensidig retlig bistand skal begrundes.
 16. En part kan ikke afslå at yde gensidig retlig bistand i henhold til denne artikel under påberåbelse af bankhemmelighed.
 17. Parterne kan ikke afslå en anmodning om gensidig retlig bistand alene af den grund, at lovovertrædelsen også anses for at omfatte skattemæssige spørgsmål.
 18. Parterne kan afslå at yde gensidig retlig bistand i henhold til denne artikel på grund af fravær af dobbelt strafbarhed. Den anmodede part kan dog, hvis og i det omfang den anser det for hensigtsmæssigt, yde bistand, uanset om handlingen udgør en strafbar handling i henhold til den anmodede parts nationale ret.
 19. Den anmodede part efterkommer hurtigst muligt anmodningen om gensidig retlig bistand og tager videst muligt hensyn til de tidsfrister, som den anmodende part har rettet en begrundet henstilling, helst i anmodningen, til den om at overholde. Den anmodede part besvarer rimelige anmodninger fra den anmodende part vedrørende fremskridt i behandlingen af anmodningen. Den anmodende part giver straks den anmodede part underretning, når der ikke længere er brug for den bistand, som der blev anmodet om.
 20. Den anmodede part kan udsætte ydelse af gensidig retlig bistand med den begrundelse, at den forstyrrer en igangværende efterforskning, retsforfølgning eller


text:
retssag.
 21. Inden den anmodede part afslår en anmodning i henhold til stk. 14 eller udsætter efterkommelsen i henhold til stk. 20, rådfører den anmodede part sig med den anmodende part med henblik på at overveje, om der kan ydes bistand på de vilkår og betingelser, som den anmodede part skønner nødvendige. Hvis den anmodende part accepterer bistand på disse betingelser, skal den overholde betingelserne.
 22. Almindelige omkostninger ved efterkommelse af en anmodning afholdes af den anmodede part, medmindre de berørte parter aftaler andet. Hvis der er eller vil være betydelige eller ekstraordinære udgifter forbundet med at efterkomme anmodningen, rådfører parterne sig med hinanden for at fastlægge de vilkår og betingelser, på hvilke anmodningen vil blive efterkommet, samt hvordan omkostningerne skal dækkes.
 23. Når der fremsættes en anmodning,
 a)
 skal den anmodede part fremsende genparter af registreringer, dokumenter og oplysninger fra offentlige myndigheder, som parten har i sin besiddelse, og som er tilgængelige for offentligheden i henhold til national ret, til den anmodende part, og
 b)
 kan den anmodede part efter eget skøn fremsende alle eller dele af de genparter af registreringer, dokumenter og oplysninger fra offentlige myndigheder, som den er i besiddelse af, og som ikke er tilgængelige for offentligheden i henhold til national ret, på de betingelser, som den skønner hensigtsmæssige, til den anmodende part.
 24. Parterne overvejer om nødvendigt muligheden for at indgå bilaterale eller multilaterale aftaler eller ordninger, der kan tjene formålet med, gennemføre eller forstærke denne artikels bestemmelser.
 Artikel 30
 Udlevering
 1. Denne artikel finder anvendelse på handlinger, som i denne protokols artikel 14 er defineret som strafbare, når:
 a)
 den person, der begæres udeleveret, befinder sig på den anmodede parts område
 b)
 den handling, som danner grundlag for udleveringsanmodningen, er strafbar i henhold til både den anmodende parts og den anmodede parts nationale ret, og
 c)
 handlingen kan straffes med fængselsstraf eller anden frihedsberøvelse på mindst fire år eller med en strengere straf eller en sådan kortere periode, som de berørte parter har aftalt i henhold til bilaterale eller multilaterale traktater eller andre internationale aftaler.
 2. Enhver af de strafbare handlinger, som denne artikel finder anvendelse på, anses for en lovovertrædelse, der kan medføre udlevering i henhold til enhver udleveringsaftale, som måtte eksistere mellem parterne. Parterne forpligter sig til at lade sådanne lovovertrædelser, der kan medføre udlevering, være omfattet af enhver udleveringsaftale, som de indbyrdes måtte indgå.
 3. Hvis en part, som gør udlevering betinget af, at der eksisterer en aftale herom, modtager en udleveringsanmodning fra en anden part, som den pågældende part ikke har en udleveringsaftale med, kan den anvende denne protokol som retsgrundlag for udlevering med hensyn til enhver strafbar handling, som denne artikel finder anvendelse på.
 4. De parter, der ikke gør udlevering betinget af, at der eksisterer en aftale herom, skal indbyrdes anerkende de strafbare handlinger, som denne artikel finder anvendelse på, som lovovertrædelser, der kan medføre udlevering.
 5. Udlevering er underkastet de betingelser, som er fastsat i den anmodede parts ret eller i gældende udleveringsaftaler, herunder også betingelserne i


text:
forbindelse med kravet om minimumsstraf for udlevering og de grunde, under henvisning til hvilke den anmodede part kan afslå udlevering.
 6. Med forbehold af national ret bestræber parterne sig på at fremskynde udleveringsprocedurerne og forenkle de dermed forbundne beviskrav vedrørende enhver strafbar handling, som denne artikel finder anvendelse på.
 7. En part, på hvis område en påstået lovovertræder befinder sig, er, hvis den ikke udleverer den pågældende person i forbindelse med en strafbar handling, som denne artikel finder anvendelse på, alene af den grund, at den pågældende person er statsborger i parten, forpligtet til på anmodning af den part, der begærer udlevering, uden unødig forsinkelse at forelægge sagen for sine kompetente myndigheder med henblik på retsforfølgning. De pågældende myndigheder træffer afgørelse og leder retsforhandlingerne på samme måde som ved andre lovovertrædelser af lignende art i henhold til den pågældende parts nationale ret. De berørte parter samarbejder med hinanden, særlig om proceduremæssige og bevismæssige aspekter, med henblik på at sikre effektiviteten af retsforfølgningen.
 8. Når national ret udelukkende giver en part hjemmel til at udlevere eller på anden vis overgive en af sine statsborgere på betingelse af, at personen vil blive sendt tilbage til den pågældende part for at afsone den straf, som vedkommende er blevet idømt ved den retssag eller de retsforhandlinger, som danner grundlag for anmodningen om udlevering eller overgivelse, og den pågældende part og den part, som begærer personen udleveret, er enige om denne mulighed og andre vilkår, som de skønner hensigtsmæssige, er en sådan betinget udlevering eller overgivelse tilstrækkelig til at opfylde forpligtelsen i henhold til stk. 7.
 9. Såfremt en udlevering, der er begæret med henblik på fuldbyrdelse af en dom, afslås, fordi den pågældende person er statsborger i den anmodede part, skal den anmodede part, hvis der er hjemmel herfor i national ret og i overensstemmelse med kravene heri, på anmodning fra den anmodende part overveje fuldbyrdelse af den retsafgørelse, som er truffet i henhold til den anmodende parts nationale ret, eller den resterende del deraf.
 10. Personer, der retsforfølges i forbindelse med en af de strafbare handlinger, som denne artikel finder anvendelse på, skal garanteres retfærdig behandling på alle sagens stadier, herunder nydelse af alle rettigheder og garantier i henhold til den parts nationale ret, på hvis område personen befinder sig.
 11. Intet i denne protokol må fortolkes således, at det pålægger udleveringspligt, hvis den anmodede part har vægtige grunde til at tro, at anmodningen er fremsat med det formål at retsforfølge eller straffe en person på grund af dennes køn, race, religion, nationalitet, etniske oprindelse eller politiske anskuelser, eller at efterkommelse af anmodningen vil skade den pågældende persons stilling af en af disse årsager.
 12. Parterne kan ikke afslå en udleveringsanmodning alene af den grund, at lovovertrædelsen også anses for at indeholde skattemæssige spørgsmål.
 13. Inden den anmodede part afslår en udleveringsanmodning, rådfører den sig efter omstændighederne med den anmodende part med henblik på at give sidstnævnte vid mulighed for at give udtryk for sine synspunkter og fremlægge oplysninger til støtte for sit


text:
andragende.
 14. Parterne bestræber sig på at indgå bilaterale og multilaterale aftaler eller ordninger, der muliggør eller øger effektiviteten af udlevering. Såfremt parterne er bundet af en gældende aftale eller mellemstatslig ordning, finder de tilsvarende bestemmelser i den pågældende aftale eller mellemstatslige ordning anvendelse, medmindre parterne i stedet aftaler at anvende stk. 1-13.
 Artikel 31
 Foranstaltninger til at sikre udlevering
 1. Med forbehold af den anmodede parts nationale lovgivning og udleveringsaftaler kan parten, såfremt den finder det godtgjort, at omstændighederne berettiger hertil, og at sagen er af hastende karakter, på anmodning af den anmodende part tage en person, som ønskes udleveret, og som opholder sig på dens område, i forvaring eller træffe andre passende forholdsregler for at sikre sig vedkommendes tilstedeværelse under udleveringssagen.
 2. De foranstaltninger, der træffes i henhold til stk. 1, skal i overensstemmelse med national ret og efter omstændighederne straks meddeles den anmodende part.
 3. Personer, som er genstand for foranstaltninger i henhold til stk. 1, er berettigede til:
 a)
 straks at sætte sig i forbindelse med den nærmeste kvalificerede repræsentant for den stat, som personen er statsborger i, eller, hvis personen er statsløs, den stat, på hvis område personen har sit sædvanlige opholdssted, og
 b)
 at modtage besøg af en repræsentant fra den pågældende stat.
 DEL VI
 INDBERETNING
 Artikel 32
 Indberetning og udveksling af oplysninger
 1. Hver part forelægger gennem konventionens sekretariat partsmødet periodiske rapporter om sin gennemførelse af denne protokol.
 2. Partsmødet fastlægger form og indhold af disse rapporter. Rapporterne indgår i det forskriftsmæssige indberetningsredskab for WHO's rammekonvention om tobakskontrol.
 3. Indholdet af de periodiske rapporter, der er omhandlet i stk. 1, fastlægges bl.a. ud fra:
 a)
 oplysninger om lovgivningsmæssige, udøvende, administrative eller andre foranstaltninger truffet med henblik på at gennemføre denne protokol
 b)
 oplysninger, når dette er relevant, om begrænsninger eller hindringer, som de enkelte parter er stødt på i forbindelse med gennemførelsen af denne protokol, og om de foranstaltninger, der er truffet for at overvinde disse hindringer
 c)
 oplysninger, når dette er relevant, om finansiel og teknisk bistand, som er ydet eller modtaget, eller som der er anmodet om med henblik på eliminering af ulovlig handel med tobaksvarer, og
 d)
 oplysningerne i artikel 20.
 I de tilfælde, hvor relevante oplysninger allerede indsamles som led i partskonferencens indberetningsmekanisme, skal det undgås, at partsmødet udfører dobbeltarbejde.
 4. Partsmødet overvejer på de pågældende landes anmodning og i henhold til artikel 33 og 36 ordninger, der kan hjælpe parter, som er udviklingslande eller overgangsøkonomier, med at leve op til deres forpligtelser i henhold til denne artikel.
 5. Indberetning af oplysninger i henhold til de nævnte artikler er underlagt national ret vedrørende fortrolighed og privatlivets fred. Parterne skal efter indbyrdes aftale beskytte enhver fortrolig oplysning, der bliver indberettet eller udvekslet.
 DEL VII
 INSTITUTIONELLE ORDNINGER OG FINANSIELLE RESSOURCER
 Artikel 33
 Partsmøde
 1. Der etableres et partsmøde. Det første partsmøde indkaldes af konventionens sekretariat umiddelbart før eller umiddelbart efter partskonferencens første ordinære samling efter denne protokols ikrafttræden.
 2. Derefter indkalder konventionens sekretariat til ordinært partsmøde umiddelbart før eller umiddelbart efter


text:
partskonferencens ordinære samlinger.
 3. Ekstraordinære partsmøder afholdes, når partsmødet finder det nødvendigt, eller på skriftlig anmodning af enhver part, forudsat at anmodningen støttes af mindst en tredjedel af parterne inden for seks måneder efter, at anmodningen er rundsendt af konventionens sekretariat.
 4. Forretningsordenen og de finansielle bestemmelser for konferencen mellem parterne i WHO's rammekonvention om tobakskontrol finder tilsvarende anvendelse på partsmødet, medmindre parterne træffer anden afgørelse.
 5. Partskonferencen fører regelmæssigt tilsyn med gennemførelsen af denne protokol og træffer de afgørelser, der er nødvendige for at fremme effektiv gennemførelse af den.
 6. Partsmødet træffer afgørelse om størrelsen af og mekanismen for parternes frivillige bidrag til denne protokol med henblik på anvendelsen af protokollen samt om andre mulige ressourcer til gennemførelse af den.
 7. På alle ordinære møder vedtager partsmødet ved konsensus budget og arbejdsplan, som dækker regnskabsperioden frem til næste ordinære møde, og som er adskilt fra budgettet og arbejdsplanen for WHO's rammekonvention om tobakskontrol.
 Artikel 34
 Sekretariat
 1. Konventionens sekretariat er sekretariat for denne protokol.
 2. I sin egenskab af sekretariat for denne protokol varetager konventionens sekretariat følgende opgaver:
 a)
 tilrettelægger partsmøder og møder i eventuelle underorganer samt i arbejdsudvalg og andre organer, som partsmødet opretter, og betjener dem efter behov
 b)
 modtager indberetninger i henhold til denne protokol, analyserer og videregiver dem og giver efter behov feedback på dem til de berørte parter og partsmødet samt letter udvekslingen af oplysninger mellem parterne
 c)
 bistår på anmodning parterne, særlig parter, der er udviklingslande eller overgangsøkonomier, med at indsamle, videreformidle og udveksle de nødvendige oplysninger som omhandlet i denne protokol og med at finde frem til tilgængelige ressourcer, der kan lette opfyldelsen af forpligtelserne i henhold til protokollen
 d)
 udarbejder rapporter om sine aktiviteter i henhold til denne protokol efter anvisning fra partsmødet og med henblik på forelæggelse herfor
 e)
 sikrer efter anvisning fra partsmødet den nødvendige koordinering med de kompetente internationale og regionale mellemstatslige organisationer og andre organer
 f)
 indgår efter anvisning fra partsmødet sådanne administrative og aftalemæssige ordninger, som måtte kræves med henblik på effektiv varetagelse af sine opgaver som sekretariat for denne protokol
 g)
 modtager og gennemgår ansøgninger fra mellemstatslige organisationer og NGO'er, som ønsker at få tildelt observatørstatus ved partsmødet, og sikrer samtidig, at de ikke har tilknytning til tobaksindustrien, samt forelægger de gennemgåede ansøgninger for partsmødet, så det kan tage stilling til dem, og
 h)
 varetager andre sekretariatsopgaver som angivet i denne protokol og andre lignende opgaver, som partsmødet måtte beslutte.
 Artikel 35
 Forbindelser mellem partsmødet og mellemstatslige organisationer
 For at sikre teknisk og økonomisk samarbejde om at nå denne protokols mål kan partsmødet anmode kompetente internationale og regionale mellemstatslige organisationer, herunder finansielle institutioner og udviklingsinstitutioner, om samarbejde.
 Artikel 36
 Finansielle ressourcer
 1. Parterne anerkender den vigtige rolle, som finansielle ressourcer spiller for at nå denne protokols mål, og anerkender betydningen af artikel 26 i WHO's rammekonvention om tobakskontrol for at nå konventionens mål.
 2. Alle parter skal yde finansiel støtte til de nationale aktiviteter, som har til formål at nå denne protokols mål, i overensstemmelse


text:
med nationale planer, prioriteringer og programmer.
 3. Parterne skal efter omstændighederne fremme anvendelse af bilaterale, regionale, subregionale og andre multilaterale kanaler til at tilvejebringe finansiering til styrkelse af evnen til at nå denne protokols mål for parter, der er udviklingslande eller har overgangsøkonomi.
 4. Uden at det berører artikel 18, opfordres parterne til med forbehold af national ret og nationale politikker efter omstændighederne at anvende konfiskeret udbytte fra strafbare forhold i forbindelse med ulovlig handel med tobak, tobaksvarer eller fremstillingsudstyr til at nå de mål, der er fastsat i denne protokol.
 5. Parter, som er repræsenteret i relevante regionale og internationale mellemstatslige organisationer og i finansielle institutioner og udviklingsinstitutioner, opfordrer disse til at yde finansiel bistand til de parter, som er udviklingslande eller overgangsøkonomier, for at hjælpe dem med at leve op til deres forpligtelser i henhold til denne protokol, uden at dette begrænser retten til medbestemmelse i disse organisationer.
 6. Parterne er enige om:
 a)
 at for at hjælpe parterne med at leve op til deres forpligtelser i henhold til denne protokol bør alle relevante potentielle og eksisterende ressourcer, som er til rådighed for aktiviteter i tilknytning til protokollens mål, mobiliseres og benyttes til gavn for alle parter, særlig parter, som er udviklingslande eller overgangsøkonomier, og
 b)
 at konventionens sekretariat på anmodning rådgiver de parter, som er udviklingslande eller overgangsøkonomier, om potentielle finansieringskilder for at lette opfyldelsen af deres forpligtelser i henhold til denne protokol.
 7. Parterne kan pålægge tobaksindustrien at afholde omkostningerne ved en parts forpligtelse til at nå denne protokols mål i overensstemmelse med artikel 5, stk. 3, i WHO's rammekonvention om tobakskontrol.
 8. Med forbehold af national ret bestræber parterne sig på at gøre gennemførelsen af denne protokol selvfinansierende, bl.a. gennem opkrævning af skatter og andre former for afgifter på tobaksvarer.
 DEL VIII
 BILÆGGELSE AF TVISTER
 Artikel 37
 Bilæggelse af tvister
 Artikel 27 i WHO's rammekonvention om tobakskontrol finder anvendelse på bilæggelse af tvister mellem parterne vedrørende fortolkning eller anvendelse af denne protokol.
 DEL IX
 UDVIKLING AF PROTOKOLLEN
 Artikel 38
 Ændringer af protokollen
 1. Enhver part kan fremkomme med forslag til ændring af denne protokol.
 2. Ændringer af denne protokol drøftes og vedtages af partsmødet. Ethvert forslag til ændring af protokollen fremsendes til parterne af konventionens sekretariat mindst seks måneder inden det møde, hvor ændringen foreslås vedtaget. Konventionens sekretariat fremsender også forslag til ændringer til protokollens signatarer og til orientering til depositaren.
 3. Parterne bestræber sig på at nå frem til konsensus om alle forslag til ændring af denne protokol. Hvis alle bestræbelser på at opnå konsensus har været udfoldet uden at føre til enighed, skal forslag til ændringer som en sidste udvej vedtages med tre fjerdedels flertal af de tilstedeværende parter, som deltager i afstemningen. Med henblik på denne artikel menes der med »tilstedeværende parter, som deltager i afstemningen« de parter, som er til stede, og som afgiver stemme enten for eller imod. Alle vedtagne ændringer skal fremsendes af konventionens sekretariat til depositaren, som videresender dem til parterne med henblik på accept.
 4. Acceptinstrumenter vedrørende


text:
en ændring deponeres hos depositaren. En ændring, der er vedtaget i henhold til stk. 3, træder i kraft for de parter, der har accepteret den, på den 90. dag, efter at depositaren har modtaget acceptinstrumenter fra mindst to tredjedele af parterne.
 5. En ændring træder i kraft for de øvrige parter på den 90. dag efter den pågældende parts deponering hos depositaren af sit instrument for accept af den pågældende ændring.
 Artikel 39
 Vedtagelse og ændring af bilag til protokollen
 1. Enhver part kan fremsætte forslag til bilag til denne protokol og kan foreslå ændringer af bilag til protokollen.
 2. Bilag skal begrænses til lister, skemaer og andet beskrivende materiale vedrørende proceduremæssige, videnskabelige, tekniske eller administrative forhold.
 3. Bilag til denne protokol og forslag til ændringer heraf foreslås, vedtages og træder i kraft efter proceduren i artikel 38.
 DEL X
 AFSLUTTENDE BESTEMMELSER
 Artikel 40
 Forbehold
 Der kan ikke tages forbehold over for denne protokol.
 Artikel 41
 Opsigelse
 1. Efter udløbet af en frist på to år fra datoen for denne protokols ikrafttræden for en part kan den pågældende part når som helst opsige protokollen ved skriftlig meddelelse til depositaren.
 2. Enhver opsigelse får virkning efter udløbet af en frist på et år efter datoen for depositarens modtagelse af meddelelsen eller på en hvilken som helst anden senere dato, som måtte være anført i opsigelsesmeddelelsen.
 3. Enhver part, der har opsagt WHO's rammekonvention om tobakskontrol, vil ligeledes blive betragtet som havende opsagt denne protokol med virkning fra datoen for partens opsigelse af WHO's rammekonvention om tobakskontrol.
 Artikel 42
 Stemmeret
 1. Hver part i denne protokol har én stemme, jf. dog stk. 2.
 2. Regionale organisationer for økonomisk integration tildeles til udøvelse af deres stemmeret på områder, der henhører under deres kompetence, et antal stemmer svarende til antallet af de af deres medlemsstater, der er parter i denne protokol. En sådan organisation må ikke gøre brug af sin stemmeret, hvis et medlem af organisationen gør brug af sin stemmeret, og omvendt.
 Artikel 43
 Undertegnelse
 Denne protokol er åben for undertegnelse for alle parter i WHO's rammekonvention om tobakskontrol i Verdenssundhedsorganisationens hovedsæde i Genève fra den 10. til den 11. januar 2013 og derefter i De Forenede Nationers hovedsæde i New York indtil den 9. januar 2014.
 Artikel 44
 Ratifikation, accept, godkendelse, formel bekræftelse og tiltrædelse
 1. Denne protokol kan ratificeres, accepteres, godkendes og tiltrædes af stater og formelt bekræftes og tiltrædes af regionale organisationer for økonomisk integration, som er part i WHO's rammekonvention om tobakskontrol. Den er åben for tiltrædelse fra dagen efter den dag, hvor denne protokol lukkes for undertegnelse. Instrumenter til ratifikation, accept, godkendelse, formel bekræftelse og tiltrædelse deponeres hos depositaren.
 2. Enhver regional organisation for økonomisk integration, som bliver part i denne protokol, uden at nogen af den pågældende organisations medlemsstater selv er part i den, er bundet af alle de i protokollen fastsatte forpligtelser. Hvis en eller flere medlemsstater af en organisation er part, træffer organisationen og dens medlemsstater afgørelse om deres respektive ansvar for opfyldelse af deres


text:
forpligtelser i henhold til protokollen. I sådanne tilfælde er organisationen og medlemsstaterne ikke berettiget til samtidig at udøve deres rettigheder i medfør af protokollen.
 3. Regionale organisationer for økonomisk integration skal i det instrument, der vedrører deres formelle bekræftelse, eller i deres tiltrædelsesinstrument fastslå omfanget af deres kompetence med hensyn til forhold, der er omfattet af denne protokol. De pågældende organisationer skal også oplyse depositaren, som igen skal oplyse parterne, om væsentlige ændringer i deres kompetence.
 Artikel 45
 Ikrafttrædelse
 1. Denne protokol træder i kraft på den 90. dag efter deponeringen af det 40. instrument til ratifikation, accept, godkendelse, formel bekræftelse eller tiltrædelse hos depositaren.
 2. For hver part i WHO's rammekonvention om tobakskontrol, som ratificerer, accepterer, godkender eller formelt bekræfter denne protokol, eller som tiltræder den, efter at betingelserne for ikrafttrædelse i stk. 1 er opfyldt, træder protokollen i kraft på den 90. dag efter dagen for deponering af partens instrument til ratifikation, accept, godkendelse, tiltrædelse eller formel bekræftelse.
 3. Med henblik på denne artikel medregnes instrumenter, der deponeres af en regional organisation for økonomisk integration, ikke i tillæg til de instrumenter, som medlemsstater af nævnte organisation har deponeret.
 Artikel 46
 Depositar
 Generalsekretæren for De Forenede Nationer er depositar for denne protokol.
 Artikel 47
 Autentiske tekster
 Originaleksemplaret af denne protokol, hvis arabiske, engelske, franske, kinesiske, russiske og spanske udgave er lige autentiske, deponeres hos De Forenede Nationers generalsekretær.
 (1) Parterne kan til dette formål henvise til Verdenstoldorganisationens harmoniserede varebeskrivelses- og varenomenklatursystem, når det er relevant.
 (2) Efter omstændighederne kan »national« eller »indenlandsk« ligeledes referere til regionale organisationer for økonomisk integration.
 (3) Sikker udveksling af oplysninger mellem to parter indebærer, at oplysningerne ikke kan opsnappes eller manipuleres (forfalskes). Med andre ord kan de oplysninger, der udveksles mellem to parter, ikke læses eller ændres af en tredjepart.


text:
 Avis juridique important
 |
 22003A1224(03)
 Aftale i form af brevveksling mellem Det Europæiske Fællesskab og Republikken Tadsjikistan om ændring af aftalen mellem Det Europæiske Økonomiske Fællesskab og Republikken Tadsjikistan om handel med tekstilvarer, paraferet den 16. juli 1993, senest ændret ved en aftale i form af brevveksling, paraferet den 27. oktober 1999
 EU-Tidende nr. L 340 af 24/12/2003 s. 0059 - 0060
 Aftale i form af brevvekslingmellem Det Europæiske Fællesskab og Republikken Tadsjikistan om ændring af aftalen mellem Det Europæiske Økonomiske Fællesskab og Republikken Tadsjikistan om handel med tekstilvarer, paraferet den 16. juli 1993, senest ændret ved en aftale i form af brevveksling, paraferet den 27. oktober 1999A. Brev fra Rådet for Den Europæiske UnionHr.,1. Jeg har den ære at henvise til aftalen mellem Det Europæiske Økonomiske Fællesskab og Republikken Tadsjikistan om handel med tekstilvarer, paraferet den 16. juli 1993, senest ændret ved aftalen i form af brevveksling, paraferet den 27. oktober 1999 (i det følgende benævnt "aftalen").2. Da aftalen udløber den 31. december 2003, foreslår Det Europæiske Fællesskab i overensstemmelse med aftalens artikel 20, stk. 4, at forlænge aftalens varighed med en yderligere periode på et år med følgende ændringer og på følgende betingelser:2.1. Bilag I, hvori angives de i aftalens artikel 1 omhandlede produkter, erstattes med tillæg 1 til dette brev.2.2. Artikel 20, stk. 1, andet og tredje punktum, i aftalen affattes således:"Den anvendes indtil den 31. december 2004."2.3. Tekstilkategori 3, 4, 5 og 7 er undtaget fra ordningen med dobbeltkontrol, der er omhandlet i aftalens artikel 2, stk. 3, og nærmere specificeret i protokol A. Hvis importen af varer i disse tekstilkategorier i et givet år overstiger de satser, der er angivet i aftalens artikel 5, stk. 2, genindføres ordningen med dobbeltkontrol automatisk for disse kategorier.3. Skulle Republikken Tadsjikistan blive medlem af Verdenshandelsorganisationen inden datoen for aftalens udløb, anvendes bestemmelserne i artikel 2, stk. 2-6, artikel 3, 6, 7, 8, 9, 11-19, protokol A, protokol B, protokol C, godkendt protokollat nr. 1, godkendt protokollat nr. 2, godkendt protokollat nr. 3 og godkendt protokollat nr. 4 fortsat som et administrativt arrangement, jf. artikel 2, stk. 17, i WTO-aftalen om tekstilvarer og beklædningsgenstande.4. Jeg ville være Dem taknemmelig, såfremt De vil bekræfte, at ovenstående kan accepteres af Deres regering. Er dette tilfældet, udgør dette brev og tillægget hertil og Deres brev om accept en aftale i form af brevveksling, som træder i kraft på den første dag i måneden efter den dag, på hvilken parterne har meddelt hinanden, at de nødvendige juridiske procedurer i så henseende er afsluttet. I mellemtiden anvendes den midlertidigt fra den 1. januar 2004 på betingelse af gensidighed.Modtag, hr., forsikringen om min mest udmærkede højagtelse.For Rådet for Den Europæiske UnionTillæg 1Bilag I til aftalen mellem Det Europæiske Fællesskab og Tadsjikistan om handel med tekstilvarer, paraferet den 16. juli 1993, som indeholder tekstilvarekategorierne og varebeskrivelsen, erstattes med bilag I til forordning (EØF) nr. 3030/93(1). Det vedtages, at varebeskrivelsen, uden at dette berører tariferingsbestemmelserne i den kombinerede nomenklatur, betragtes som værende alene af vejledende karakter, eftersom


text: varerne i hver kategori bestemmes i dette bilag af KN-koder. Er der anført "ex" foran KN-koden, bestemmes varerne i hver kategori af KN-koden og den tilsvarende varebeskrivelse.(1) I 2002 blev dette bilag offentliggjort i EFT L 357 af 31.12.2002.B. Brev fra regeringen for Republikken TadsjikistanHr.,Jeg har den ære hermed at anerkende modtagelsen af Deres brev af ... med følgende ordlyd:"Hr.,1. Jeg har den ære at henvise til aftalen mellem Det Europæiske Økonomiske Fællesskab og Republikken Tadsjikistan om handel med tekstilvarer, paraferet den 16. juli 1993, senest ændret ved aftalen i form af brevveksling, paraferet den 27. oktober 1999 (i det følgende benævnt 'aftalen').2. Da aftalen udløber den 31. december 2003, foreslår Det Europæiske Fællesskab i overensstemmelse med aftalens artikel 20, stk. 4, at opretholde aftalen i en yderligere periode på et år med følgende ændringer og på følgende betingelser:2.1. Bilag I, hvori angives de i aftalens artikel 1 omhandlede produkter, erstattes med tillæg 1 til dette brev.2.2. Artikel 20, stk. 1, andet og tredje punktum, i aftalen affattes således:'Den anvendes indtil den 31. december 2004.'2.3. Tekstilkategori 3, 4, 5 og 7 er undtaget fra ordningen med dobbeltkontrol, der er omhandlet i aftalens artikel 2, stk. 3, og nærmere specificeret i protokol A. Hvis importen af varer i disse tekstilkategorier i et givet år overstiger de satser, der er angivet i aftalens artikel 5, stk. 2, genindføres ordningen med dobbeltkontrol automatisk for disse kategorier.3. Skulle Republikken Tadsjikistan blive medlem af Verdenshandelsorganisationen inden datoen for aftalens udløb, anvendes bestemmelserne i artikel 2, stk. 2-6, artikel 3, 6, 7, 8, 9, 11-19, protokol A, protokol B, protokol C, godkendt protokollat nr. 1, godkendt protokollat nr. 2, godkendt protokollat nr. 3 og godkendt protokollat nr. 4 fortsat som et administrativt arrangement, jf. artikel 2, stk. 17, i WTO-aftalen om tekstilvarer og beklædningsgenstande.4. Jeg ville være Dem taknemmelig, såfremt De vil bekræfte, at ovenstående kan accepteres af Deres regering. Er dette tilfældet, udgør dette brev og tillægget hertil og Deres brev om accept en aftale i form af brevveksling, som træder i kraft på den første dag i måneden efter den dag, på hvilken parterne har meddelt hinanden, at de nødvendige juridiske procedurer i så henseende er afsluttet. I mellemtiden anvendes den midlertidigt fra den 1. januar 2004 på betingelse af gensidighed.Modtag, hr., forsikringen om min mest udmærkede højagtelse."Jeg har den ære hermed at bekræfte, at min regering er indforstået med indholdet af den pågældende skrivelse.Modtag, hr., forsikringen om min mest udmærkede højagtelse.For regeringen for Republikken Tadsjikistan


text:
 Vigtig juridisk meddelelse
 |
 12008E/PRO/29
 Konsolideret udgave af traktaten om den Europæiske Unions funktionsmåde - PROTOKOLLER - Protokol (nr. 29) om offentlig radio- og tv-virksomhed i medlemsstaterne
 EU-Tidende nr. 115 af 09/05/2008 s. 0312 - 0312
 PROTOKOL (nr. 29)OM OFFENTLIG RADIO- OG TV-VIRKSOMHED I MEDLEMSSTATERNEDE HØJE KONTRAHERENDE PARTER,SOM TAGER I BETRAGTNING, at offentlig radio- og tv-virksomhed i medlemsstaterne hænger direkte sammen med de demokratiske, sociale og kulturelle behov i de enkelte samfund og med nødvendigheden af at bevare mediepluralisme,ER BLEVET ENIGE OM følgende fortolkende bestemmelse, der knyttes som bilag til traktaten om Den Europæiske Union og traktaten om Den Europæiske Unions funktionsmåde:Traktaternes bestemmelser griber ikke ind i medlemsstaternes beføjelse til at finansiere public service radio- og tv-virksomhed, for så vidt finansieringen ydes til radio- og fjernsynsforetagender, så disse kan opfylde deres public service-opgaver som pålagt dem, defineret og tilrettelagt af de enkelte medlemsstater, og denne finansiering ikke ændrer handels- og konkurrencevilkårene i Unionen i et omfang, der strider mod de fælles interesser, idet der tages hensyn til opfyldelsen af disse public service-opgaver.--------------------------------------------------


text:
 16.7.2020
 DA
 Den Europæiske Unions Tidende
 L 228/16
 DET BLANDEDE EØS-UDVALGS AFGØRELSE Nr. 9/2019
 af 8. februar 2019
 om ændring af bilag II (Tekniske forskrifter, standarder, prøvning og certificering) til EØS-aftalen [2020/928]
 DET BLANDEDE EØS-UDVALG HAR —
 under henvisning til aftalen om Det Europæiske Økonomiske Samarbejdsområde (»EØS-aftalen«), særlig artikel 98, og
 ud fra følgende betragtninger:
 (1)
 Kommissionens gennemførelsesforordning (EU) 2018/1023 af 23. juli 2018 om berigtigelse af gennemførelsesforordning (EU) 2017/2470 om EU-listen over nye fødevarer (1) skal indarbejdes i EØS-aftalen.
 (2)
 Kommissionens gennemførelsesforordning (EU) 2018/1631 af 30. oktober 2018 om tilladelse til markedsføring af tranebærekstrakt i pulverform som en ny fødevare i henhold til Europa-Parlamentets og Rådets forordning (EU) 2015/2283 og om ændring af Kommissionens gennemførelsesforordning (EU) 2017/2470 (2) skal indarbejdes i EØS-aftalen.
 (3)
 Kommissionens gennemførelsesforordning (EU) 2018/1632 af 30. oktober 2018 om tilladelse til markedsføring af positivt ladet valleprotein-isolat fra komælk som en ny fødevare i henhold til Europa-Parlamentets og Rådets forordning (EU) 2015/2283 og om ændring af Kommissionens gennemførelsesforordning (EU) 2017/2470 (3) skal indarbejdes i EØS-aftalen.
 (4)
 Kommissionens gennemførelsesforordning (EU) 2018/1633 af 30. oktober 2018 om tilladelse til markedsføring af raffineret rejepeptidkoncentrat som en ny fødevare i henhold til Europa-Parlamentets og Rådets forordning (EU) 2015/2283 og om ændring af Kommissionens gennemførelsesforordning (EU) 2017/2470 (4) skal indarbejdes i EØS-aftalen.
 (5)
 Kommissionens gennemførelsesforordning (EU) 2018/1647 af 31. oktober 2018 om tilladelse til markedsføring af æghindehydrolysat som en ny fødevare i henhold til Europa-Parlamentets og Rådets forordning (EU) 2015/2283 og om ændring af Kommissionens gennemførelsesforordning (EU) 2017/2470 (5) skal indarbejdes i EØS-aftalen.
 (6)
 Kommissionens gennemførelsesforordning (EU) 2018/1648 af 29. oktober 2018 om tilladelse til markedsføring af xylo-oligosaccharider som en ny fødevare i henhold til Europa-Parlamentets og Rådets forordning (EU) 2015/2283 og om ændring af Kommissionens gennemførelsesforordning (EU) 2017/2470 (6) skal indarbejdes i EØS-aftalen.
 (7)
 Denne afgørelse vedrører fødevarelovgivning. Fødevarelovgivning gælder ikke for Liechtenstein, så længe aftalen mellem Det Europæiske Fællesskab og Det Schweiziske Forbund om handel med landbrugsprodukter er udvidet til at omfatte Liechtenstein, jf. indledningen til kapitel XII i bilag II til EØS-aftalen. Denne afgørelse finder derfor ikke anvendelse på Liechtenstein.
 (8)
 Bilag II til EØS-aftalen bør derfor ændres —
 VEDTAGET DENNE AFGØRELSE:
 Artikel 1
 I kapitel XII i bilag II til EØS-aftalen foretages følgende ændringer:
 1)
 Følgende led tilføjes i punkt 124b (Kommissionens gennemførelsesforordning (EU) 2017/2470):
 »—
 32018 R 1023: Kommissionens gennemførelsesforordning (EU) 2018/1023 af 23. juli 2018 (EUT L 187 af 24.7.2018, s. 1),
 —
 32018 R 1631: Kommissionens gennemførelsesforordning (EU) 2018/1631 af 30. oktober 2018 (EUT L 272 af 31.10.2018, s. 17),
 —
 32018 R 1632: Kommissionens gennemførelsesforordning (EU) 2018/1632 af 30. oktober 2018 (EUT L 272 af 31.10.2018, s. 23),
 —
 32018 R 1633: Kommissionens gennemførelsesforordning (EU) 2018/1633 af 30. oktober 2018 (EUT L 272 af 31.10.2018, s. 29),
 —
 32018 R 1647: Kommissionens gennemførelsesforordning (EU) 2018/1647 af 31. oktober 2018 (EUT L 274 af 5.11.2018, s. 51),
 —
 32018 R 1648: Kommissionens gennemførelsesforordning (EU) 2018/1648 af 29. oktober 2018 (EUT L 275 af 6.11.2018, s. 1).«
 2)
 Følgende led tilføjes efter punkt 144 (Kommissionens


text:
forordning (EU) 2018/1133):
 »145.
 32018 R 1631: Kommissionens gennemførelsesforordning (EU) 2018/1631 af 30. oktober 2018 om tilladelse til markedsføring af tranebærekstrakt i pulverform som en ny fødevare i henhold til Europa-Parlamentets og Rådets forordning (EU) 2015/2283 og om ændring af Kommissionens gennemførelsesforordning (EU) 2017/2470 (EUT L 272 af 31.10.2018, s. 17).
 146.
 32018 R 1632: Kommissionens gennemførelsesforordning (EU) 2018/1632 af 30. oktober 2018 om tilladelse til markedsføring af positivt ladet valleprotein-isolat fra komælk som en ny fødevare i henhold til Europa-Parlamentets og Rådets forordning (EU) 2015/2283 og om ændring af Kommissionens gennemførelsesforordning (EU) 2017/2470 (EUT L 272 af 31.10.2018, s. 23).
 147.
 32018 R 1633: Kommissionens gennemførelsesforordning (EU) 2018/1633 af 30. oktober 2018 om tilladelse til markedsføring af raffineret rejepeptidkoncentrat som en ny fødevare i henhold til Europa-Parlamentets og Rådets forordning (EU) 2015/2283 og om ændring af Kommissionens gennemførelsesforordning (EU) 2017/2470 (EUT L 272 af 31.10.2018, s. 29).
 148.
 32018 R 1647: Kommissionens gennemførelsesforordning (EU) 2018/1647 af 31. oktober 2018 om tilladelse til markedsføring af æghindehydrolysat som en ny fødevare i henhold til Europa-Parlamentets og Rådets forordning (EU) 2015/2283 og om ændring af Kommissionens gennemførelsesforordning (EU) 2017/2470 (EUT L 274 af 5.11.2018, s. 51).
 149.
 32018 R 1648: Kommissionens gennemførelsesforordning (EU) 2018/1648 af 29. oktober 2018 om tilladelse til markedsføring af xylo-oligosaccharider som en ny fødevare i henhold til Europa-Parlamentets og Rådets forordning (EU) 2015/2283 og om ændring af Kommissionens gennemførelsesforordning (EU) 2017/2470 (EUT L 275 af 6.11.2018, s. 1).«
 Artikel 2
 Den islandske og den norske udgave af gennemførelsesforordning (EU) 2018/1023, (EU) 2018/1631, (EU) 2018/1632, (EU) 2018/1633, (EU) 2018/1647 og (EU) 2018/1648, der offentliggøres i Den Europæiske Unions Tidendes EØS-tillæg, er begge autentiske.
 Artikel 3
 Denne afgørelse træder i kraft den 9. februar 2019, forudsat at alle meddelelser er indgivet, jf. EØS-aftalens artikel 103, stk. 1 (*1)
 Artikel 4
 Denne afgørelse offentliggøres i Den Europæiske Unions Tidendes EØS-afsnit og EØS-tillæg.
 Udfærdiget i Bruxelles, den 8. februar 2019.
 På Det Blandede EØS-Udvalgs vegne
 Claude MAERTEN
 Formand
 (1) EUT L 187 af 24.7.2018, s. 1.
 (2) EUT L 272 af 31.10.2018, s. 17.
 (3) EUT L 272 af 31.10.2018, s. 23.
 (4) EUT L 272 af 31.10.2018, s. 29.
 (5) EUT L 274 af 5.11.2018, s. 51.
 (6) EUT L 275 af 6.11.2018, s. 1.
 (*1) Ingen forfatningsmæssige krav angivet.


text:
 24.11.2005
 DA
 Den Europæiske Unions Tidende
 L 306/26
 AFGØRELSE TRUFFET AF DET BLANDEDE EØS-UDVALG
 Nr. 98/2005
 den 8. juli 2005
 om ændring af bilag II (tekniske forskrifter, standarder, prøvning og certificering) til EØS-aftalen
 DET BLANDEDE EØS-UDVALG HAR —
 under henvisning til aftalen om Det Europæiske Økonomiske Samarbejdsområde som ændret ved protokollen om tilpasning af aftalen om Det Europæiske Økonomiske Samarbejdsområde, i det følgende benævnt »aftalen«, særlig artikel 98, og
 ud fra følgende betragtninger:
 (1)
 Bilag II til aftalen blev ændret ved afgørelse nr. 60/2005 truffet af Det Blandede EØS-udvalg den 29. april 2005 (1).
 (2)
 Kommissionens forordning (EF) nr. 2232/2004 af 23. december 2004 om ændring af bilag I, II og III til Rådets forordning (EØF) nr. 2377/90 om en fælles fremgangsmåde for fastsættelse af maksimalgrænseværdier for restkoncentrationer af veterinærlægemidler i animalske levnedsmidler for så vidt angår altrenogest, beclomethason-dipropionat, cloprostenol, r-cloprostenol, sorbitansesquioleat og toltrazuril (2) bør indarbejdes i aftalen —
 TRUFFET FØLGENDE AFGØRELSE:
 Artikel 1
 Følgende led indsættes i punkt 14 (Rådets forordning (EØF) nr. 2377/90) i kapitel XIII i bilag II til aftalen:
 »—
 32004 R 2232: Kommissionens forordning (EF) nr. 2232/2004 af 23. december 2004 (EUT L 379 af 24.12.2004, s. 71).«
 Artikel 2
 Den islandske og den norske udgave af forordning (EF) nr. 2232/2004, der offentliggøres i Den Europæiske Unions Tidendes EØS-tillæg, er autentiske.
 Artikel 3
 Denne afgørelse træder i kraft den 9 juli 2005, forudsat at Det Blandede EØS-udvalg har modtaget alle meddelelser i henhold til aftalens artikel 103, stk. 1 (3).
 Artikel 4
 Denne afgørelse offentliggøres i Den Europæiske Unions Tidendes EØS-afsnit og EØS-tillæg.
 Udfærdiget i Bruxelles, den 8. juli 2005.
 På vegne af Det Blandede EØS-udvalg
 HSH Prinz Nikolaus von LIECHTENSTEIN
 Formand
 (1) EUT L 239 af 15.9.2005, s. 40.
 (2) EUT L 379 af 24.12.2004, s. 71.
 (3) Ingen forfatningsmæssige krav angivet.


text:
14. 1 . 75 De Europæiske Fællesskabers Tidende Nr. L 9/27
 AFTALE
 mellem Det europæiske økonomiske Fællesskab og De forenede Nationers Høj
 kommissariat for Flygtninge om levering af butteroil, skummetmælkspulver,
 mel af blød hvede samt ris som nødhjælp til de befolkningsgrupper, der er be
 rørt af de seneste begivenheder på Cypern
 RÅDET FOR DE EUROPÆISKE FÆLLESSKABER
 på den ene side,
 DE FORENEDE NATIONERS HØJKOMMISSARIAT FOR FLYGTNINGE
 på den anden side,
 HAR VEDTAGET at indgå denne aftale og har med henblik herpå som befuldmægtiget udpeget :
 RÅDET FOR DE EUROPÆISKE FÆLLESSKABER :
 DE FORENEDE NATIONERS HØJKOMMISSARIAT FOR FLYGTNINGE :
 SOM ER BLEVET ENIGE OM FØLGENDE BESTEMMELSER :
 Artikel I Artikel III
 Modtagerorganisationen forpligter sig til at træffe alle
 Inden for rammerne af fødevarehjælpeprogrammet for de foranstaltninger, der er nødvendige for transport og
 1973/ 1974 leverer Det europæiske økonomiske Fælles forsikring af varerne fra leveringsstedet til bestemmel
 skab, herefter benævnt Fællesskabet, som gave til De sesstederne .
 forenede Nationers Højkommissariat for Flygtninge,
 herefter benævnt »modtagerorganisationen «, en
 mængde på 200 tons butteroil, 200 tons skummet Modtagerorganisationen forpligter sig til at drage den
 mælkspulver og 3 000 tons korn, der leveres i form af største omsorg for, at licitationen af søtransporten ikke
 1 699 tons mel af blød hvede og 300 tons langkornet er til skade for en rimelig konkurrences frie spil .
 sleben ris i bomuldssække , hver med et nettoindhold
 på 50 kg. Modtagerorganisationen forbeholder sig ret til gratis at
 befordre de varer, der er leveret som hjælp, såfremt
 transportmidler stilles til dens rådighed uden vederlag.
 Kvalitet og emballagebetingelserne for butteroil og
 skummetmælkspulver angives nærmere i bilag I, som
 Problemer, som matte opstå i denne forbindelse, vil
 er en integrerende del af denne aftale. blive gjort til genstand for forhandlinger i henhold til
 artikel VI .
 Artikel II Artikel IV
 Modtagerorganisationen forpligter sig til at anvende de
 Leveringerne finder sted efter de retningslinjer, der er som hjælp modtagne varer til konsumformål og at
 fastsat i bilag II, som er en integrerende del af denne uddele dem gratis til de befolkningsgrupper, der er
 aftale . berørt af de seneste begivenheder på Cypern .
 ---pagebreak--- Nr. L 9/28 De Europæiske Fællesskabers Tidende 14. 1 . 75
 Artikel V varer er fuldstændig opbrugt : de uddelte mængder,
 modtagernes antal og art, fordelingssteder, -tempo
 Modtagerorganisationen forpligter sig til at give Det og - måde.
 europæiske økonomiske Fællesskab meddelelse om
 gennemførelsesvilkårene for denne aftale . Med hen
 Artikel VI
 blik herpå meddeler den Kommissionen for De euro
 pæiske Fællesskaber følgende : På begæring af en af de kontraherende parter rådfører
 1 . straks efter losningen af hver ladning : skibets an disse sig med hinanden om alle spørgsmål vedrørende
 anvendelsen af denne aftale .
 komsthavne og -datoer, de lossede varers art og
 mængde samt eventuelle bemærkninger vedrø
 rende deres kvalitet ; datoen for losningens afslut Artikel VII
 ning ;
 Denne aftale er affattet i to eksemplarer på tysk, en
 2. en måned efter afslutningen af leveringen , derefter gelsk, dansk, fransk, italiensk og nederlandsk, hvilke
 hver


text:
tredje måned, indtil de som hjælp modtagne tekster alle har samme gyldighed .
 ---pagebreak--- 14. 1 . 75 De Europæiske Fællesskabers Tidende Nr. L 9/29
 BILAG I
 KVALITET OG BETINGELSER FOR EMBALLAGE
 A. BUTTEROIL
 I. Krav med hensyn til kvalitet
 a) Varens egenskaber :
 Koncentrat af mælkefedt med et indhold af mindst 99,8 % rent fedtstof.
 b) Standardsammensætning :
 (Analyse på fabrikations- og emballeringstidspunktet)
 — Indhold af væske og ikke fedtholdige bestanddele : højst 0,2 %
 — Fedtstoffer : mindst 99,8 %
 — Frie fedtsyrer : højst 0,5 % (udtrykt i oliesyre)
 — Peroxydkoncentration/kg : højst 1 enhed (i milliækvivalenter ozon pr. kg)
 — Smag : ren
 — Lugt : alene mælkefedts egen lugt.
 II . Krav til temballagen
 a) Metaldåser a 5 kg — 4 dåser pr. karton
 b) Påskrift på emballagen (på engelsk) :
 BUTTEROIL — GIFT FROM THE EUROPEAN ECONOMIC COMMUNITY TO THE
 OFFICE OF THE UNITED NATIONS HIGH COMMISSIONER FOR REFUGEES FOR
 FREE DISTRIBUTION TO THE PEOPLE OF CYPRUS .
 B. SKUMMETMÆLKSPULVER
 I. Krav med hensyn til kvalitet
 a) indhold af mælkefedt : højst 1,5 %
 b) indhold af vand : højst 4,0 %
 c) samlet syreindhold udtrykt i mælkesyre : højst 0,15 % ( 18° Dornic)
 d) neutraliseringsmiddel : påvisning negativ
 e) tilladte tilsætninger : ingen
 f) phosphatase : påvisning negativ
 g) opløselighed : højst 0,5 ml ( mindst 99 % )
 h) renhedsgrad mindst filterprøve B ( 15,0 mg)
 i) indhold af kim : højst 50 000 pr. g
 k) påvisning af kolibakterier : negativ i 0,1 g
 1) smag og lugt : ren
 m ) udseende : hvid eller let gullig farve, ingen urenheder og
 farvede partikler
 II . Krav til emballagen
 a) bestemt til en nettovægt af 25 kilogram ;
 b) sammensætning :
 aa) 4 papirsække »Kraft«, med en papirtykkelse, der svarer til en vægt på mindst 70 g pr. ni 2 ;
 1 papirsæk af tjærepapir som mellemlag, med en papirtykkelse, der svarer til en vægt på
 mindst 140 g pr. m 2 ;
 1 polyethylen indersæk, mindst 0,06 mm tyk, som er svejset eller med dobbelt binding ;
 eller
 ---pagebreak--- Nr. L 9 /30 De Europæiske Fællesskabers Tidende 14. 1 . 75
 bb) 1 sæk af »clupak-poly-duplopapir«, med en papirtykkelse, der svarer til en vægt pa mindst
 50/20/ 50 g pr. m 2 ;
 2 papirsække »Kraft«, med en papirtykkelse, der svarer til en vægt på mindst 70/75 g pr.
 m2 ;
 1 polyethylenindersæk, mindst 0,10 mm tyk, som er svejset eller med dobbelt binding ;
 eller
 cc) 1 papirsæk »Kraft«, med en papirtykkelse, der svarer til en vægt på mindst 70 g pr. m2 ;
 1 papirsæk »Kraft« med polyethylenlag med en tykkelse, der svarer til en vægt på mindst
 80 g + 15 g pr. m 2 ;
 3 papirsække »Kraft« med en papirtykkelse, der svarer til en vægt på mindst 70 g pr. m2 ;
 1 polyethylenindersæk, mindst 0,06 mm tyk, som er svejset eller med dobbelt binding ;
 c) påskrift på emballagen (på engelsk) :
 SKIMMED-MILK


text:
POWDER — GIFT FROM THE EUROPEAN ECONOMIC COMMU
 NITY TO THE OFFICE OF THE UNITED NATIONS HIGH COMMISSIONER FOR RE
 FUGEES FOR FREE DISTRIBUTION TO THE PEOPLE OF CYPRUS .
 ---pagebreak--- 14. 1 . 75 De Europæiske Fællesskabers Tidende Nr. L 9/31
 BILAG II
 NÆRMERE BESTEMMELSER FOR LEVERING
 KAPITEL I Artikel 5
 Hvis Fællesskabet ikke helt eller delvist kan levere varen på
 Almindelige bestemmelser den dato og inden for de frister, der er fastsat i artikel 6, kan
 Fællesskabets og modtagerorganisationens befuldmægtigede
 med forbehold af artikel 4, aftale en ny dato og en ny frist til
 Artikel 1 levering.
 Levering har fundet sted, og risikoen overgår fra Fællesskabet
 til modtagerorganisationen i det øjeblik, hvor varen er leveret
 KAPITEL III
 på det af Kommissionen for De europæiske Fællesskaber an
 givne udførselssted, på den plads, der udpeges af modtager
 organisationen eller af dens i artikel 2 nævnte befuldmægti
 gede og på de i dette bilag omhandlede vilkår. Med forbe Modtagerorganisationens forpligtelser
 hold af artikel 7 og 8 afholdes udgifterne indtil levering har
 fundet sted af Fællesskabet, og derefter af modtagerorganisa Artikel 6
 tionen .
 Efter at have underrettet Fællesskabet, skaffer modtagerorga
 Artikel 2
 nisationen et flere eller flere skibe til transport af varerne. Ski
 benes størrelse skal svare til lastehavnens normale kapacitet, •
 og de skal være klar til lastning på en dato inden for den i
 Med henblik på gennemførelsen af bestemmelserne i dette artikel 3 nævnte periode .
 bilag udpeger Fællesskabet — eventuelt for hvert vareparti —
 en befuldmægtiget, hvis navn og adresse meddeles modtager Modtagerorganisationsns befuldmægtigede meddeler Fælles
 organisationen umiddelbart efter udpegningen. Modtagerorga skabet denne dato og datoen for påbegyndelsen af leveringen,
 nisationen udpeger for hver lastehavn en befuldmægtiget, så snart han kender disse, om muligt 20 dage og under alle
 hvis navn og adresse meddeles Fællesskabet hurtigst muligt omstændigheder 10 hele dage før datoen for leveringens på
 og om muligt før udnævnelsen af Fællesskabets befuldmægti begyndelse.
 gede .
 Han fastsætter sammen med Fællesskabets befuldmægtigede
 Artikel 3
 leveringsrytmen .
 i
 Forud for proceduren for udpegning af den i artikel 2 om Artikel 7
 handlede befuldmægtigede for Fællesskabet, fastsætter Kom
 missionen for De europæiske Fællesskaber og modtagerorga Hvis bestemmelseslandet ikke kan påbegynde lastningen på
 nisationen i fællesskab den periode, i løbet af hvilken leverin den i artikel 6, første stykke, fastsatte dato, skal modtagerorga
 gen skal begynde . nisationens befuldmægtigede straks underrette Fællesskabets
 befuldmægtigede herom .
 I så fald kan en ny dato for påbegyndelsen af leveringen og i
 KAPITEL II
 givet fald en ny leveringsrytme straks aftales mellem Fælles
 skabets og modtagerorganisationens befuldmægtigede . Bort
 set fra tilfælde af force majeure påhviler omkostningerne i
 Fællesskabets forpligtelser forbindelse med lastningens forsinkelse modtagerorganisatio
 nen .
 Artikel 4
 Såfremt den nye dato falder senere end 30 hele dage efter
 den i artikel 6, første stykke, fastsatte dato for lastningen , kan
 Hvis Fællesskabet ikke kan foretage leveringen på den dato Fællesskabet afhænde varen med forbehold af den i aftalens
 og i givet fald det tempo, der er fastsat i artikel 6, afholder


text:
artikel I , fastsatte forpligtelse .
 Fællesskabet alle eventuelle udgifter, som herved påføres
 modtagerorganisationen , f.eks. overliggepenge, fautfragt og
 dødfragt. A rtikel 8
 Størrelsen af overliggebeløbet og de nærmere bestemmelser, Dersom skibet ikke kan rumme hele den fastsatte mængde ,
 der skal fastsættes herom i kontrakten , mellem modtagerorga meddeler modtagerorganisationen så hurtigt som muligt og
 nisationen og fragtføreren, skal forinden være aftalt mellem senest 15 hele dage, efter at lastningen er afsluttet, om det vil
 modtagerorganisationen og Fællesskabets befuldmægtigede. modtage den resterende mængde eller give afkald herpå .
 De øvrige udgifter, jfr. første stykke, godtgøres ikke af Fælles I det første tilfælde finder artikel 7, andet og tredje afsnit,
 skabet, medmindre de er blevet betalt af modtagerorganisatio anvendelse på restmængden , hvis leveringen heraf endnu
 nen med dennes samtykke . ikke har fundet sted .
 ---pagebreak--- Nr. L 9 / 32 De Europæiske Fællesskabers Tidende 14. 1 . 75
 I det andet tilfælde anses Fællesskabet for at have opfyldt de Artikel 9
 i aftalens artikel I fastsatte forpligtelser over for modtagerorga
 nisationen, og Fællesskabet bærer de udgifter der følger af Ved varens levering udleverer modtagerorganisationen et over
 afkaldet. tagelsescertifikat til Fællesskabets befuldmægtigede med angi
 velse af lastehavnen og datoen for lastningen, af varens art og
 Under alle omstændigheder anses afkaldet for definitivt, der mængde, samt eventuelle bemærkninger om varens kvalitet.
 som fristen på 1 5 hele dage er overskredet, uden at modtage Det fremsender en kopi af dette certifikat til Kommissionen
 rorganisationen har givet meddelelse. for De europæiske Fællesskaber.
 Meddelelse vedrørende undertegnelse af aftalen om levering af fødevarehjælp
 mellem Det europæiske økonomiske Fællesskab og De forenede Nationers Høj
 kommissariat for Flygtninge (UNHCR)
 Aftalen mellem Det europæiske økonomiske Fællesskab og De forenede Nationers Høj
 kommissariat for Flygtninge om levering af butteroil , skummetmælkspulver, mel af blød
 hvede samt ris som fødevarehjælp, som Rådet har besluttet at indgå den 2. december
 1974,
 er blevet undertegnet i Bruxelles den 9 . december 1974,
 for Rådet for De europæiske Fællesskaber af Emile Cazimajou, befuldmægtiget minister,
 formand for De faste vicerepræsentanters Komité, samt hr. Durieux, direktør for Udvi
 kling og samarbejde i Kommissionen for De europæiske Fællesskaber,
 for UNHCR, af Gilbert Jaeger, direktør for hjælpeprogrammer i De forenede Nationers
 Højkommissariat for Flygtninge, Geneve .


text:
 Avis juridique important
 |
 21996A1220(02)
 Fiskeriaftale mellem det Europæiske Fællesskab og Republikken Litauen
 EF-Tidende nr. L 332 af 20/12/1996 s. 0007 - 0010
 FISKERIAFTALE mellem det Europæiske Fællesskab og Republikken Litauen DET EUROPÆISKE FÆLLESSKAB,i det følgende benævnt »Fællesskabet«,på den ene side ogREPUBLIKKEN LITAUEN,i det følgende benævnt »Litauen«,på den anden side,i det følgende benævnt »parterne«,SOM TAGER HENSYN TIL, at der består nære forbindelser mellem Fællesskabet og Litauen, særlig de forbindelser, der blev knyttet ved Europaaftalen mellem Fællesskabet og Litauen og fiskeriaftalen mellem Fællesskabet og Litauen, undertegnet i Bruxelles den 17. december 1993, og som nærer et fælles ønske om at udbygge disse forbindelser,SOM TAGER I BETRAGTNING, at Kongeriget Sverige og Republikken Finland tiltrådte Fællesskabet den 1. januar 1995,SOM TAGER I BETRAGTNING, at de fiskeriaftaler, der er indgået mellem regeringen for Litauen og henholdsvis regeringen for Kongeriget Sverige den 25. november 1993 og regeringen for Republikken Finland den 7. juni 1993, nu forvaltes af Fællesskabet,SOM NÆRER et fælles ønske om at erstatte disse fiskeriaftaler med en ny aftale mellem Litauen og Fællesskabet i dets sammensætning pr. 1. januar 1995,SOM NÆRER et fælles ønske om at sikre bevarelsen og en hensigtsmæssig forvaltning af fiskebestandene i farvandene ud for deres kyster,SOM TAGER bestemmelserne i De Forenede Nationers havretskonvention af 1982 i betragtning,SOM BEKRÆFTER, at kyststaterne ved udvidelsen af områderne for deres jurisdiktion over de levende ressourcer og udøvelsen af deres suveræne rettigheder i disse områder, med henblik på udforskning, udnyttelse, bevarelse og forvaltning af disse ressourcer bør handle i overensstemmelse med folkerettens principper,SOM TAGER I BETRAGTNING, at Litauen har hævdet fiskerijurisdiktion over farvande, inden for hvilke Litauen udøver sine suveræne rettigheder med henblik på udforskning, udnyttelse, bevarelse og forvaltning af ressourcerne, og at Fællesskabet har godkendt, at medlemsstaternes fiskerizoner, i det følgende benævnt »Fællesskabets fiskerijurisdiktionsområde«, har en bredde på indtil 200 sømil, idet fiskeriet inden for disse zoner er undergivet Fællesskabets fælles fiskeripolitik,SOM TAGER HENSYN TIL, at en del af fiskeressourcerne i Østersøen udgøres af indbyrdes stærkt afhængige bestande, som udnyttes af begge parters fiskere, og at en effektiv bevarelse og hensigtsmæssig forvaltning kun kan opnås ved hjælp af et samarbejde mellem parterne og i relevante internationale fora, særlig Den Internationale Østersø-Fiskerikommission (IBSFC),SOM TAGER resultaterne af De Forenede Nationers konference om fælles fiskebestande og stærkt vandrende fiskebestande samt adfærdskodeksen for ansvarligt fiskeri i betragtning,SOM ØNSKER at fortsætte deres samarbejde inden for rammerne af de relevante internationale fiskeriorganisationer med henblik på fælles bevarelse, hensigtsmæssig udnyttelse og forvaltning af de pågældende fiskeressourcer,SOM TAGER HENSYN TIL det nævnte samarbejde vedrørende bevarelsen og forvaltningen af fiskeressourcerne og udnyttelsen og befiskningen af disse og til den videnskabelige forsknings betydning for bevarelsen, en hensigtsmæssig udnyttelse og forvaltning af fiskeressourcerne, og som ønsker at fremme yderligere samarbejde på dette område,SOM TAGER begge parters interesse i at fiske i den anden parts fiskerijurisdiktionsområde i Østersøen i betragtning,SOM ER BESLUTTET PÅ at forbedre samarbejdet og udviklingen i fiskerisektoren ved at fremme oprettelsen af blandede selskaber og fællesforetagender mellem fiskerivirksomheder,SOM ER OVERBEVIST OM, at denne nye form for samarbejde inden for fiskerisektoren vil


text: fremme fornyelse og omstilling af den litauiske flåde og omstrukturering af Fællesskabets flåde,SOM ØNSKER AT fastsætte regler og forskrifter, der kan danne basis for deres fælles forbindelser inden for fiskerisektoren og være bestemmende for, hvordan deres samarbejde udvikler sig -ER BLEVET ENIGE OM FØLGENDE:Artikel 1Parterne samarbejder for at sikre bevarelsen og en hensigtsmæssig forvaltning af de fiskebestande, der findes inden for begge parters fiskerijurisdiktionsområder og i de tilstødende områder. Parterne søger enten direkte eller gennem relevante regionale organer at blive enige med tredjeparter om foranstaltninger for bevarelse og hensigtsmæssig udnyttelse af bestandene, herunder den samlede tilladte fangstmængde og fordelingen heraf.Artikel 2Hver part giver den anden parts fiskerfartøjer adgang til at fiske i sit fiskerijurisdiktionsområde i Østersøen uden for tolv sømil fra de basislinjer, hvorfra søterritoriet måles, i overensstemmelse med bestemmelserne i det følgende.Artikel 31. Hver part skal, i det omfang det er hensigtsmæssigt, hvert år for de relevante områder i Østersøen, der hører under dens fiskerijurisdiktion, med forbehold af eventuelle tilpasninger til imødegåelse af uforudsete omstændigheder:a) fastlægge de samlede tilladte fangstmængder for enkelte bestande eller for grupper af bestande, idet der tages hensyn til det bedste foreliggende objektive videnskabelige materiale, bestandenes indbyrdes afhængighed, arbejdet i relevante internationale organisationer samt andre relevante faktorerb) efter passende konsultationer fastlægge fangstmængderne for parternes fiskerfartøjer i overensstemmelse med målsætningen om at tilvejebringe en tilfredsstillende ligevægt i deres indbyrdes forhold på fiskeriområdetc) træffe beslutning om gensidig adgang i forbindelse med fælles forvaltningsordninger for fælles bestande.2. Hver part træffer de yderligere foranstaltninger, som den skønner nødvendige for at bevare eller genoprette fiskebestandene på et niveau, der giver det maksimale vedvarende udbytte. Sådanne foranstaltninger og betingelser, der fastsættes efter den årlige fastlæggelse af fiskerimulighederne, må ikke være til hinder for udnyttelsen af de fiskerimuligheder, som er indrømmet den anden parts fiskerfartøjer.Artikel 4Litauen kan indrømme yderligere fiskerimuligheder i områder under sin fiskerijurisdiktion; som modydelse vil Fællesskabet yde finansielle bidrag, som Litauen skal anvende til udvikling af fiskeriteknologier, herunder akvakultur, bevarelse af fiskeressourcer, forskning og uddannelse på en sådan måde, at det ikke er til skade for Fællesskabets interesser.Artikel 51. Parterne fremmer oprettelsen af blandede selskaber i fiskerisektoren mellem virksomheder i Fællesskabet og i Litauen.2. Parterne er enige om at føre konsultationer om, hvordan det vil være mest hensigtsmæssigt at fremme oprettelsen af blandede selskaber i fiskerisektoren mellem litauiske redere og EF-redere med henblik på fælles udnyttelse af fiskeressourcerne i litauiske fiskerijurisdiktionsområder under en ordning, hvorefter Fællesskabet yder økonomisk støtte, mens Litauen giver adgang til fiskerimuligheder, som ikke er omfattet af artikel 3 og 4.3. Litauen fremmer og søger at opretholde gunstige og stabile vilkår for oprettelsen og gennemførelsen af sådanne blandede selskaber.I dette øjemed skal Litauen især anvende investeringsstøtte og beskyttelsesordninger, der sikrer alle virksomheder fra Fællesskabet, som deltager i sådanne blandede selskaber, en ikke-diskriminerende og rimelig behandling. Dette omfatter muligheden for at befiske de marine fiskeressourcer.Artikel 6Hver part kan kræve, at fiskeri i dens fiskerijurisdiktionsområde af den anden parts fiskerfartøjer betinges af en licens. Begrænsninger i forbindelse med udstedelse af licenser fastlægges efter konsultation mellem parterne. Hver parts


text: myndigheder skal på passende måde og i rette tid meddele den anden part navn, registreringsnummer og andre relevante oplysninger om de fiskerfartøjer, der er berettiget til at fiske i den anden parts fiskerijurisdiktionsområde. Derefter udsteder den anden part licenser i overensstemmelse med de aftale begrænsninger.Artikel 71. Hver part træffer i overensstemmelse med sine egne love og administrative bestemmelser de fornødne foranstaltninger til at sikre, at dens fartøjer overholder de bevarelsesforanstaltninger og andre regler og forskrifter, der er fastsat i den anden parts lovgivning med henblik på udnyttelse af fiskeressourcerne i det område, som hører ind under denne anden parts fiskerijurisdiktion.2. Hver part kan med hensyn til det område, som hører ind under dens egen fiskerijurisdiktion, og i overensstemmelse med folkeretten træffe de nødvendige foranstaltninger til at sikre, at den anden parts fiskerfartøjer overholder bevarelsesforanstaltninger og andre regler og forskrifter, som er fastsat i dens bestemmelser og foranstaltninger.3. Hver part skal forud og på passende måde give den anden part meddelelse om sådanne forskrifter og foranstaltninger til regulering af fiskeriet samt om eventuelle ændringer af disse forskrifter og foranstaltninger.4. De fiskerireguleringsforanstaltninger, som hver part træffer i bevarelsesøjemed, skal være baseret på objektive og videnskabelige kriterier og må ikke være faktisk eller retligt diskriminerende over for den anden part.Artikel 8Hver part erklærer sig indforstået med inspektioner af sine fiskerfartøjer foretaget af den anden parts organer med ansvar for fiskeriaktiviteter i det område, der hører ind under den anden parts fiskerijurisdiktion. Hver part letter sådanne inspektioner med henblik på overvågning af, om de i artikel 7 omhandlede reguleringsforanstaltninger og forskrifter overholdes.Artikel 91. Hver parts myndigheder skal i tilfælde af tilbageholdelse af den anden parts fiskerfartøjer straks gennem diplomatiske kanaler underrette den anden parts myndigheder om, hvilke foranstaltninger der yderligere er truffet.2. Hver parts myndigheder skal søge at bane vej for hurtig frigivelse af fartøjer og besætninger, som er tilbageholdt eller arresteret for overtrædelse af bevarelsesforanstaltninger og andre fiskeriforskrifter, mod at rederen eller dennes repræsentant stiller en rimelig kaution eller anden sikkerhed, som fastlægges i overensstemmelse med gældende lovgivning.Artikel 10Parterne erklærer sig indforstået med at udveksle oplysninger om den videnskabelige og tekniske udvikling i deres nationale fiskerisektorer samt oplysninger om fangstmængder og udnyttelsen af disse fangstmængder.Artikel 111. Parterne samarbejder om gennemførelse af den videnskabelige forskning, der er nødvendig for bevarelse og optimal udnyttelse af fiskeressourcerne i de områder, der hører ind under deres fiskerijurisdiktion, gennem indsamling af prøver og tilvejebringelse af biostatiske data, herunder statistikker om fangster, fiskeriindsats, anvendelsen af fiskeredskaber, undersøgelse af nye målarter og fiskeriområder og den fremtidige fælles udnyttelse heraf.2. Parterne fremmer samarbejdet mellem deres forskere og eksperter i fiskerisektoren, herunder udveksling af sådanne forskere og eksperter; de samarbejder også om at forbedre Litauens forskningsfaciliteter og uddannelse af videnskabsmænd. Samarbejdet finder sted som led i godkendte programmer af fælles interesse.Artikel 121. Parterne samarbejder direkte og gennem relevante internationale organisationer, bl.a. i form af videnskabelig forskning, med henblik på bevarelse, optimal udnyttelse og hensigtsmæssig forvaltning af fiskeressourcerne inden for de ydre grænser for parternes og tredjelandes områder, hvor deres fiskerfartøjer udøver fiskeri.


text: Parterne konsulterer hinanden i spørgsmål, der berører deres fælles interesser, og som kan tages op af sådanne internationale organisationer.2. Parterne samarbejder om at sikre deres rettigheder og opfylde deres forpligtelser i overensstemmelse med folkeretten med henblik på at koordinere bevarelsen, den optimale udnyttelse og den hensigtsmæssige forvaltning af levende ressourcer i Østersøen og Nordatlanten.Artikel 131. Med henblik på bevarelsen af anadrome fiskearter bekræfter parterne, at de vil overholde de relevante principper og bestemmelser i De Forenede Nationers havretskonvention af 1982, særlig artikel 66.2. Med henblik herpå vil parterne navnlig samarbejde på et bilateralt grundlag og gennem passende internationale fiskeriorganisationer, specielt IBSFC.Artikel 141. Parterne erklærer sig indforstået med at føre konsultationer med hinanden om spørgsmål, der opstår i forbindelse med gennemførelsen og den korrekte anvendelse af denne aftale.2. I tilfælde af tvist om fortolkningen eller anvendelsen af denne aftale behandles en sådan tvist ved konsultationer mellem parterne.Artikel 15Bestemmelserne i denne aftale berører eller foregriber på ingen måde parternes stilling i havretsspørgsmål.Artikel 16Denne aftale berører ikke afgrænsningen af de eksklusive økonomiske zoner eller fiskerizoner mellem Litauen og Fællesskabets medlemsstater.Artikel 17Denne aftale gælder på den ene side for de områder, hvor traktaten om oprettelse af Det Europæiske Fællesskab finder anvendelse, og på de betingelser, der er fastsat i nævnte traktat, og på den anden side for Republikken Litauens område.Artikel 18Denne aftale træder i kraft på den dato, hvor parterne giver hinanden meddelelse om, at de nødvendige procedurer for dens ikrafttræden er afsluttet.På den pågældende dato træder den i stedet for fiskeriaftalen mellem Fællesskabet og Litauen, undertegnet den 17. december 1993, aftalen mellem regeringen for Republikken Finland og regeringen for Republikken Litauen, undertegnet den 7. juni 1993, og aftalen mellem regeringen for Kongeriget Sverige og regeringen for Republikken Litauen, undertegnet den 25. november 1993.Artikel 19Denne aftale gælder i en indledende periode på seks år efter datoen for dens ikrafttræden. Såfremt aftalen ikke bringes til ophør af en af parterne med et opsigelsesvarsel på mindst ni måneder inden datoen for udløbet af denne periode, gælder den fortsat i perioder på tre år herefter, medmindre den opsiges med et varsel på mindst ni måneder inden hver periodes udløb.Artikel 20Denne aftale er udfærdiget i to eksemplarer på dansk, engelsk, finsk, fransk, græsk, italiensk, nederlandsk, portugisisk, spansk, svensk, tysk og litauisk, idet hver af disse tekster har samme gyldighed.For Det Europæiske FællesskabFor Republikken Litauen